«Дайди қиз»даги Тахмина – Фотима Бердиева кинода бошқа суратга тушмаслиги ва чет эллик йигитга турмушга чиқаётгани ҳақида сўзлаб берди - 15 Сентября 2021 - www.SheJoT.CoM\nГлавная » 2021 » Сентябрь » 15 » «Дайди қиз»даги Тахмина – Фотима Бердиева кинода бошқа суратга тушмаслиги ва чет эллик йигитга турмушга чиқаётгани ҳақида сўзлаб берди\n«Миллий» телеканалида эфирга узатилган «Дайди қизнинг дафтари» телесериали қисқа фурсат ичида томошабинлар эътиборини қозонди. Унда бош ролни ижро этган Фотима Бердиева Тахмина образи кинодаги дебюти бўлишига қарамай, ўз ишини маҳорат билан уддалаган, дейиш мумкин. Журналист Наргиза Муродова актриса билан интервью ташкиллаштирди.\nБолалигимдан санъатга қизиққанман. Оиламизда санъаткорлар бўлмаганлиги боис қизиқишимни аввалига қўллаб-қувватлашмаган. Жуда кўп кастингларда иштирок этганман. Афсуски, баъзи режиссёрлар кўзим «гапирмаслиги», бошқалар иқтидорли эмаслигим сабаб ролларга тасдиқлашмаган. Энг ёмони, бош роль учун 1500 АҚШ доллари сўрашган ёки ётоқ таклиф этган пайтлари ҳам бўлган. Ана шу воқеалардан сўнг ҳаётимни бошқа соҳа билан боғлашга қарор қилганман. Киев шаҳрида иқтисод йўналиши бўйича ўқидим. Аммо бу соҳада ишлолганим йўқ.\nТахмина ролига қандай танлангани ва буни оила аъзолари қандай қабул қилгани ҳақида\n«Уммон» гуруҳининг «Қўғирчоқ» ва Жасур Мавлоновнинг «Майин майин» клипларида суратга тушганимдан сўнг, ўзимни яна бир бор сериалларда синаб кўришга қарор қилдим. Тахмина роли учун талабгорлар жуда кўп эди. Улар орасидан ёшим ва ташқи кўринишим ролга мос келгани учун каминани танлаб олишди.\nРостини айтсам, сериалда суратга тушганимдан бироз афсусландим. Чунки уни бирор марта оила аъзоларим орасида кўролмадим. Баъзи саҳналардан уяламан.\n«Киев кўчаларида оч-наҳор юриб, официант бўлиб ишлашга мажбур бўлганман»\nКиевга яқин танишимга ишониб, ўқишга борганман. Унинг уйида туриб институтга ҳужжат топширишим керак эди. Лекин тушунмовчилик сабаб уйидан чиқиб кетишимга тўғри келган. Ўша куни то тонггача Киев кўчаларида чамадон судраб юрганман. Институт шартномаси учун берилган пулни ишлатишни истамай, оч қолишга ҳам рози бўлганман. Энг ёмони, рус тилини ҳам яхши билмасдим. Кунлик ижара уйга жойлашганман. Уч хонали уйда 30 дан ортиқ одам яшар экан. Бир неча кун ўша ерда яшаб, институтга ўқишга кирганман.\nМусофирчиликда ўқиш осон эмас. Пулдан қийналган пайтларим жуда кўп бўлган. Шу боис 18 ёшимдан бошлаб ошхонада официант бўлиб ишлаганман.\n«Санъатдаги карьерам ниҳоясига етди»\nСанъат — хоббим. У билан ҳаётимни боғлаш ниятим йўқ. Келажакда оддий ўзбек аёллари сингари оилани танлаб, болалар тарбияси билан шуғулланишни истайман. Менимча, «Дайди қизнинг дафтари» сериалидан сўнг санъатдаги карьерам ўз ниҳоясига етади.\n«Тахмина эмас, Фотимаман»\nМен Тахмина эмас, Фотимаман. Яшаш шароитим, феъл-атворим ва фикрларим ҳам образимдан бутунлай фарқ қилади. Мен Тахминадек содда ва ишонувчан эмасман. Шу боис негативларга эътибор бермайман. Кейин баъзи интернет фойдаланувчилари хорижга турмушга чиқаётганимни ҳам танқид қилишяпти. Инсон ўзи истаган ва ишонган инсони билан оила қуришга ҳақли. Танлаган инсоним бокулик. У ердаги одамларнинг фикри бизникидан анча фарқ қилади. Ўтмиш анъаналарига содиқ қолган миллат ҳисобланишади. Шу боис одамлар мени енгил ҳаётга интилишда айблашга шошилмасликлари керак.\nМаълумот учун, Фотима Бердиева 2000 йил Тошкент шаҳрида туғилган. Оилада тўрт ўғил ва бир қиз. Дебют ролини «Дайди қизнинг дафтари» сериалида ижро этди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 57 | Добавил: iphone | Теги: #Yangiliklar, #uznews, #newsuz, #ahborot, #habarlar, #Yangilik, #xabarlar, #news, #новости | Рейтинг: 0.0/0


Ёз таъмига эга Италия: Римда музқаймоқ танлашни ўрганамиз!\nЯқинда бир танишим Италиядан қайтиб келди. У иш бўйича бироз муддат Италияда истиқомат қилди. У, албатта, маҳобатли архитектура обидалари ва ажойиб ёдгорликлардан завқ олиб келди. Унга, афтидан, Италияда ҳамма нарса ёқди: об-ҳаво, табиат, транспорт, одамлар (ҳаттоки кўплаб сайёҳларга қарамай), фавворалар, истироҳат боғлари. «У ерда егуликлардан нима кўпроқ ёқди?» – деб сўрадим. У ўша онларни эслаш мақсадида кўзини юмиб, ўзини Тошкентда эмас, Италияда тасаввур қилиб: «Музқаймоқ» дея жавоб берди...\nУнинг ҳаяжонли сўзлари мени шунчалик таъсирлантирдики, сайёҳларимизни ҳам ушбу лаззатдан бебаҳра қолдирмасликка қарор қилдим. Унинг устига, дугонам желато (итальянчасига музқаймоқ дегани)ни қаерда ва қайсисини харид қилишни билиш кераклигини айтди. Ваҳоланки, Римда музқаймоқ ҳамма ерда сотилади. Кафеларда эса уларнинг кўплигидан бошингиз айланиб қолади.\nДаставвал шуни таъкидлаш керакки, Италияда музқаймоққа эҳтиром ўзгача моҳият касб этган: кўпчилик желатерияларнинг ёши юз йилда ошган ва уларнинг барчаси ўз бетакрор таъм сирига эга. Бироқ барча учун энг асосий қоида – фақат табиий маҳсулотлар ва фақат қўлда тайёрланганлик.\nДемак, музқаймоқхўрлар учун қисқача луғат (унинг нимадан тайёрланганини билиш учун):\nFiordilatte/Panna – қаймоқли\nCrema – крем-брюле\nNocciola – ёнғоқли\nBacio – ўрмон ёнғоғили шоколадли\nPistacchio – пистали\nStracciatella – шоколад ва қаймоқли\nFragola – қулупнайли\nMenta – ялпизли\nPesca – шафтолили\nLampone – малинали\nAlbicocca – абрикосли\nИтальянча номларни аниқлаштириб олдик! Энди эса қаерга бориш ҳақида ўйласак ҳам бўлади!\nУшбу желатерия – Римдаги энг қадимийларидан бири. Бу ерда 1880 йилдан буён ўз анъаналарига содиқ қолган ҳолда музқаймоқ тайёрлашади. Бошлиқ энг янги мевалардан фойдаланишни маъқул кўради. Шу сабабли бу ердаги музқаймоқлар ҳам мавсумга кўра бўлади. Шунингдек, бу ерда музқаймоқли ғаройиб бутерброд ва конфетлар тайёрланади! Ва албатта, қовунли музқаймоқни ҳам татиб кўринг!\nЯна бир қадимий ва ишончли жой. У Рим марказида, Пантеон ёнида жойлашган. У бу ерда 1890 йилдан бери ишлайди! Даставвал у Жиолитти оиласининг сут дўкони бўлган. Бироқ бундай ширин сут шунчаки сут бўлиб қолмаслиги керак эди ва ундан музқаймоқ тайёрлашга қарор қилишди! Айни вақтга қадар бирор кишига ҳам унинг мазаси сирини аниқлаш насиб этмаган.\nАгар «Римдаги таътил» фильмини томоша қилсангиз, бетакрор Одри Хепбёрн айнан шу ерда музқаймоқ еяётганини кўрасиз.\nЖон Траволта, Кэмерон Диаз, Жан-Клод Ван Дамм, Антонио Бандерас, Жастин Тимберлейк, Шэрон Стоун ва ҳатто Барак Обама Giolitti да меҳмон бўлишган!\nРимда бу тармоқдаги учта музқаймоқхона мавжуд: Остиенсе станцияси ёнида, Пьяцца-дель-Пополодаги кўприкдан ўтиб ва Термини вокзалидан 20 дақиқалик йўл узоқлигидаги 20 сентябрь кўчасида. Бу нафақат сайёҳлик объекти, балки оддий итальянлар ташриф буюрувчи жой. Шу сабабли бу ердаги музқаймоқ нархи анча паст: тахминан 2,5 евро. Бироқ бу унинг сифатига асло таъсир қилмаган.\nРимдаги бошқа музқаймоқхоналардаги бўлгани каби, бу ерда ҳам шаффоф ойна орқали музқаймоқ тайёрланишини кузатиш мумкин. Оилавий муҳит ҳукмрон, музқаймоқ турлари эса – ранг-баранг. Мисол учун, лаванда ва оқ шафтолили, малина ва мавракли ёки аччиқ шоколадли ва сицилианча виноли музқаймоқ татиб кўриш мумкин! Жойлашган ўрни ҳам ажойиб – кечки пайт сайр қилиш мумкин бўлган Навона райони!\nБу ерда Флоренция музқаймоғи тайёрланади.\nБу ердаги асосий музқаймоқ Crema dell’Artusi ҳисобланиб, у «Ошхона илми ва яхши таомланиш санъати» китоби муаллифи, Тоскананинг ванилин креми асосчиси Артузига тегишли.\nУшбу желатерияда майин кремли музқаймоқларни татиб кўрасиз. Бироқ бошқа турдаги музқаймоқлар ҳам кўп бўлиб, у сайёҳларнинг севимли масканларидан бирига айланиб улгурган!\nУшбу желатерия тармоғини бутун Италия бўйлаб учратиш мумкин. Музқаймоқхонани ностандарт таъмлар танлови учун ёқтиришади. Мисол учун, карамель ва пушти ранг Ҳимолай тузили ғаройиб музқаймоқ!\nБу ерга кириб қора шоколад, ром ва олчали эксклюзив десертни ёки каштан ва кедрли музқаймоқни татиб кўриш мумкин!\nАгар Сиз Италиядаги музқаймоқлар ҳақида ўқишни эмас, балки татиб кўришни ҳам истасангиз, +99871 200 55 44 рақамига қўнғироқ қилинг ёки Facebook га ёзинг!\nБиз Сиз учун энг яхши таклифларни, жумладан ширинликларни севувчилар учун ёзги дам олиш йўналишларини таклиф этамиз! Қадрли дўстлар, ёзингиз салқин ва ёқимли ўтсин!


“Ўзбекнефтгаз” АЖда “очиқ эшиклар кунлари” бўлиб ўтади — Teletype\n“Ўзбекнефтгаз” АЖда “очиқ эшиклар кунлари” бўлиб ўтади\n9 декабрь – Халқаро коррупцияга қарши курашиш куни муносабати билан юртимизда илк маротаба кенг кўламли “Антикоррупция ҳафталиги” ўтказилмоқда.\nЎзбекистон Республикаси Коррупцияга қарши курашиш миллий кенгаши, Коррупцияга қарши курашиш агентлиги, тегишли вазирлик ва идоралар ҳамда халқаро ташкилотлар ҳамкорлигида ўтказилаётган ҳафталик доирасида бир қатор вазирлик ва идораларда “очиқ эшиклар кунлари” тадбири ўтказилиши режалаштирилган.\nҲусусан, мазкур тадбир “Ўзбекнефтгаз” АЖда жорий йилнинг 3 декабрь санасида соат 10.00 дан 16.00 қадар жамиятнинг Тошкент шаҳар, Юнусобод тумани, А. Темур шох кўчаси, 66-уйда жойлашган маъмурий биносида (мўлжал: “Минор” метро бекати) ўтказилиши белгиланган.\nТадбир давомида “Ўзбекнефтгаз” АЖ фаолиятида очиқликни таъминлаш, коррупцион хатарларни олдини олиш ва бартараф этиш, соҳада замонавий антикоррупцион тизимларни жорий этилиши бўйича амалга оширилаётган ишлар тўғрисида маълумотлар тақдим этилади.\nШунингдек, оммавий аҳборот вакиллари, журналистлар, блогерлар ва фуқароларимиз Жамиятда ушбу йўналишда амалга оширилаётган ишлар тўғрисида ўзларини қизиқтирган саволларга жавоб олишлари мумкин бўлади.\nОчиқ эшиклар кунида иштирок этиш учун қуйидаги ҳавола орқали ўтиб, ариза шаклини жорий йилнинг 24 ноябридан 30 ноябрига қадар тўлдириб юборишингиз сўралади.


imon.uz 2021-02-19 12:52:39 251\nИжтимоий тармоқ воситасида келин ва куёв масофадан туриб никоҳланиш жоизми? Тармоқда бир-бири билан танишган ёшларни ўйлантирган саволлардан бири шу. Кимлардир буни хоҳлайди. Чунки орадаги масофа йироқлиги туфайли бир-бирлари билан учрашиш имкони йўқ. Улар ҳеч бўлмаганда интернет воситасида бўлсада, никоҳланиб ижтимоий тармоқларда бемалол хоҳлаган мавзуларида истагандай суҳбат қуришни исташади. Шу ишни қилганлари ҳам йўқ эмас. Аслидачи, бу никоҳ дурустми? Келинг, шу мавзуни ўрганиб чиқамиз:\nХозирги замон фуқаҳоларининг аксари интернет воситасида масофадан туриб никоҳ ўқиш жоиз эмас, деб фатво берадилар. Нима учун?\nБиринчидан, барчамизга маълумки никоҳда ийжоб ва қабул (“ўзимни бағишладим” ва “жуфти ҳалолаликка қабул қилдим” деб айтилган) лафзлар шарт ҳисобланади. Яъни шу гапларни келин ва куёв ёки уларнинг вакиллари онгли равишда ўз ихтиёрлари билан талаффуз қилишлари шарт. Худди шу ийжоб ва қабул лафзи бир мажлисда (битта жойда) айтилиши шарт қилиб белгиланган.\nҲанафий мазҳабимизда мўътабар манбалардан “Бадоеъ ус-саноеъ”да қуйидаги ибора бор:\nوأما الذي يرجع إلى مكان العقد : فهو اتحاد المجلس إذا كان العاقدان حاضرين وهو أن يكون الايجاب والقبول في مجلس واحد ، حتى لو اختلف المجلس لا ينعقد النكاح\n“Никоҳнинг маконга алоқадор шартларидан бири келин ва куёв иккови битта жойда хозир бўлишлари. Яъни бу, икковларидан айтилаётган ийжоб ва қабул лафзлари битта жойда айтилган бўлиши шарт. Агар мажлис икки хил бўлса никоҳ боғланмайди”.\nҲанбалий мазҳаби олимларидан Шайҳ Мансур ибн Юнус раҳимаҳуллоҳ ўзининг “Кашшоф ал-қиноъ” асарида бундай дейди:\nوإن تراخى القبول عن الإيجاب صح ما داما في المجلس ولم يتشاغلا بما يقطعه عرفا\n“Агар ийжоб қабулдан кеч қолиб кетса никоҳ жоиз бўлаверади, шарти шуки икковлари битта жойда ўтирган бўлишлари керак, шунингдек, биринчисининг ийжобидан кейин иккинчиси қабул қилгунича орада урфан мавзуни ўзгартирадиган бошқа иш билан машғул бўлмаган бўлишлари керак”.\nБунга кўра замонавий техник воситалар билан масофадан туриб никоҳланиш жоиз эмас. Чунки бу тарзда ўқилган никоҳда келин ва куёв ҳақиқий маънода битта жойда хозир бўлишмайди. Бу эса никоҳнинг жавозини ман этади.\nИккинчидан, никоҳда гувоҳлар шарт. Бу барча фиқҳий мазҳаблари иттифоқи ила. Хусусан бизнинг ҳанафий мазҳабимизда ҳам икки эркак ёки бир эркак ва икки аёлнинг никоҳда гувоҳ сифатида иштирок этиши шарт. Масофадан туриб ўқилган никоҳда эса куёв олдида турган гувоҳлар куёвнинг “қабул қилдим” деган сўзини эшитиб гувоҳ бўлган тақдирда ҳам, келиннинг “бағишладим” деб айтган сўзини айнан унинг ўзидан, унинг олдида туриб эшитмаган, гувоҳ бўлмаган ҳисобланади. Шунингдек, келиннинг гувоҳлари ҳам келиндан айтилган “бағишладим” деган сўзни эшитиб гувоҳ бўлишлари мумкин, лекин куёвнинг “қабул қилдим” деган сўзига том маънода гувоҳ бўлишмайди. Телефон ва ё интерент орқали уларнинг ҳақиқий овозларини эшитмайди. Балки овозларини акс эттирувчи бошқа товушни эшитади.\nУчинчидан никоҳ муқаддас ришта. Аллоҳ таолонинг амри, Расулуллоҳ соллаллоҳу алайҳи ва саламнинг суннати ҳисобланади. Унинг салафи саолиҳлар давридан анъанавий келаётган тартиби шакли бор. Интерент орқали масофадан туриб никоҳ ўқишни жорий қилиш билан никоҳнинг муқаддаслиги, азаматига футур етади.\nЮқоридагилардан келиб чиқиб Ислом фиқҳи академиясининг 1990 йили 14-20 март кунлари Саудия Арабистонининг Жидда шаҳрида бўлиб ўтган 4-йиғилишида(конференсиясида) қуйидагича қарор қилинган:\n“Интернет воситасида никоҳ ақдини боғлашда никоҳланувчилар ва гувоҳлар бир жойда бўлмаганлари учун никоҳ дуруст эмас. Алоқа воситалари орқали бўладиган никоҳда алдов ва сохтакорлик эҳтимоли юқори”. Қарор рақами 52.\nШунингдек, Мисрдаги ал-Азҳар уламоларидан профессор, Қоҳирадаги Ислом ишлари бўйича олий мажлис аъзоси Абду Азим Матъаний интернет воситасида қилинган никоҳ ҳақидаги саволга: “интернет тармоқлари орқали амалга ошириладиган никоҳ ақдларини дуруст эмас, чунки никоҳ ақди никоҳ мажлисида боғланиши лозим. Чунки ушбу ҳолатда никоҳдан кўзланган шаръий мақсадлар ҳосил бўлмайди. Никоҳдаги ҳеч бир томон ҳақ-ҳуқуларга эга бўлиши аниқ эмас. Бундай ҳолатларда, шубҳа-гумонли ҳолатлар ва сохтакорликларнинг рўй бериш эҳтимоли юқори. Ваҳоланки, Аллоҳ таоло никоҳни ояти каримада “ميثاقا غليظا” (мустаҳкам аҳду паймон) деб номлаган” – деб жавоб берган.\nХулоса қилиб айтганда ижтимоий тармоқда интернет воситасида, ёки телефон орқали амалга оширилган никоҳ шаръан эътиборга олинмайди. У билан келин ва куёв бир-бирларига ҳалол бўлишмайди.\nТИИ махсус сиртқи бўлим 3 курс талабаси


Коронавирусни юқтирмаслик учун қўлларни қандай қилиб тўғри ювиш керак - Anhor\nAnhor Все посты Коронавирусни юқтирмаслик учун қўлларни қандай қилиб тўғри ювиш керак\n1. Нималар деяпсиз! Қўл ювишни ҳамма билади\nҚўлларни ювиш ЎРВИдан тортиб то овқатдан заҳарланишгача бўлган кўплаб касалликларнинг олдини олади, аммо муаммо шундаки одамлар қўлларини нотўғри ювишади. Масалан, совунсиз ювишади ва ушбу гигиена процедурасига жуда кам вақт сарфлашади.\n2. Хўш, қўлларни қандай ювиш керак?\nМасалан, ЖССТ буни қуйидагича бажаришни тавсия этади:\n1. Қўлларингизни ҳўлланг (инфекциялардан ҳимояланиш нуқтаи назаридан сув ҳарорати муҳим эмас). 2. Қўлларни совунлаш учун совунни сиқиб чиқаринг ёки оддий қўл совунидан фойдаланинг. Айтгандай, соғлиқ учун бу совунлар ўртасида унчалик фарқ йўқ, аммо оддий қўл совуни тешикчали совундонда тургани маъқул. Антибактериал совундан фойдаланиш керакмас: унинг самарадорлиги оддий совунникидай, бунинг устига у антибиотикларга чидамли бактериялар пайдо бўлишига олиб келади. Аммо, ҳар қандай ҳолатда ҳам, совунни қўллаш лозим: фақат сувнинг ўзи билан вирус ва бактериялардан халос бўлолмайсиз. 3. Кафтларингизни бир-бирига ишқалаган ҳолда совунни кўпиртиринг. 4. Ҳар бир кафтингизнинг орқа томонини ишқаланг. 5. Кафтларингизни бир-бирига қўйган ҳолда бармоқлар орасини ишқаланг. 6. Бармоқлар орасини яхшилаб тозалаш учун уларни бир-бирига киритинг. 7. Катта бармоқларни ишқаланг. 8. Бармоқ учларини иккинчи кафтга ишқаланг. 9. Совунни ювиб ташланг. 10. Қўлларингизни артинг (қоғоз сочиқ ёки сиз бир неча кунда бир марта алмаштирадиган шахсий сочиқ билан) ёки қуритгичдан фойдаланинг. Қўллар қуруқ бўлиши муҳим, акс ҳолда уларга вируслар ва бактериялар осонгина ўтириб олади. 11. Агар қоғоз сочиқдан фойдалансангиз, унда кранни унинг ёрдамида ёпинг. Ушбу техника ягона тўғри деб ҳеч ким айтолмайди, бироқ унинг моҳиятини тушунган бўлсангиз керак: совунни кўпиртириш ва қўлларнинг ҳар бир участкасини ишқалаб чиқиш керак. Буни камида 20 сония қилиш лозим. Агар сиз қўлларингизни профессионаллар сингари ювмоқчи бўлсангиз, унда худди шу ҳакаракатларни 20 сония эмас, балки 40-60 сония бажаришингиз керак бўлади.\n3. Ваннахонага соат билан боришим керакми?\nЙўқ. Одатда вақтда адашмаслик учун Happy Birthday to You қўшиғини икки марта куйлаш тавсия этилади – бу роппа-роса 20 сонияга яқин вақтни эгаллайди. Аммо, бошқа қўшиқни ҳам танлаш мумкин. Масалан, Wash Your Lyrics сайти (сўзма-сўз таржима қилганда – «Қўшиғинг матнини юв») танланган қўшиқ сўзларини қўлларни тўғри ювиш вақтида ҳаракатлар бўйича тақсимлаш имконини беради. Аммо у қўлларини 40-60 сония ювиши керак бўлган профессионаллар учун тавсияларга асосланган. Бундан ташқари, сайтда рус тилидаги қўшиқлардан фойдаланиш мумкин эмас (истиснолар жуда кам: масалан, The Red Army Choir 'Soviet Russiaʼs Anthem' ни киритишга уриниб кўринг).\n4. Қўллар ифлос бўлса-ю, мен уларни совун билан юволмасам, нима қилишим мумкин?\nАнтисептик гелдан фойдаланинг. Гелдан фойдаланиш техникаси ҳам тахминан совун ва сув билан ювишдаги каби (қўлларни қуруқ ҳолатга келгунича ишқалаш лозим). аммо агар қўлларингиз жуда кир қилган бўлсангиз ва ифлосланишлар кўзга ташланиб турса, антисептик гель унчалик ҳам самара бермаслиги мумкин. Шу боис даставвал нам салфеткалардан фойдаланинг. Антисептик гелда спирт 60% дан кам бўлмаслиги керак. Айтгандай, шу боис болалар гелдан фойдаланганидан кейин қўлларини яламасликларини назорат қилиш лозим: бу алкоголли заҳарланишга олиб келиши мумкин.\n5. Қўлларни қачон ювиш керак?\nҚўллар яққол кир бўлганида. Яна бошқа ҳолатларда ҳам. Қўлларни ювиш керак бўладиган ҳолатлар рўйхати қуйидагича:\n1.Ҳожатхонага боргандан кейин (ҳар доим!) 2. Овқат тайёрлашдан олдин, тайёрлаш жараёнида ва кейин. 3. Овқатланишдан олдин. 4. Хом маҳсулотларга (гўшт, балиқ, сабзавотлар) тегингандан сўнг. 5. Бурун қоққандан кейин, аксиргандан ёки йўталгандан сўнг. 6. Ҳайвонга (шу жумладан, ўз уй ҳайвонларингизга ҳам), унинг овқати ёки ахлатларига қўл теккизгандан кейин. 7. Жамоат жойларида бўлгандан кейин. 8. Жамоат транспортида юргандан сўнг. 9. Уйни тозалагандан кейин. 10. Ярага ишлов беришдан олдин ва кейин. 11. Диарея бўлган ёки қусаётган бемор одамга ёрдам беришдан олдин ва кейин. 12. Боланинг таглигини алмаштиргандан кейин ёки болага ҳожатхонага чиқишга ёрдам бергандан сўнг. 13. Чиқиндиларга қўл теккизгандан кейин.\n6. Агар қўлларимни тез-тез ювсам, улар қуриб кетади ва ёрилади\nАфсуски, ҳа, бу юқоридаги тавсияларни бажарганда юзага келадиган ҳолат (аммо улар юқумли касалликлардан қочишга ёрдам беради, бу эса муҳим). Аммо вазиятни бироз яхшилайдиган айрим маслаҳатларимиз ҳам бор: 1. pH даражаси пастроқ бўлган совундан фойдаланинг (оддий совунда у 9,5–11 ни ташкил қилади). 2. Қўлларингизни илиқ сувда ювинг. 3. Қўлларни секин артинг. 4. Қўлларни ювгандан кейин уларга намлантирувчи воситадан суртинг. Таркибида мой бўлган маз ёки крем, глицерин, сут кислотаси, мочевина ва (ёки) вазелин суртган маъқул. Эксперимент қилишдан эринманг: нимадир тўғри келмаса, бошқаси тўғри келади. уйда бўлмаганингизда бошқа енгилроқ нарсадан фойдаланиш мумкин. 5. Уйдаги намлик даражасини назорат қилинг. Зарурат бўлганида, чоралар кўринг.


ЯХШИЛИКДАН МУРОД ЯХШИЛИКДИР - Mehrob.uz\nБЕШИКДА ГАПИРГАН БОЛА\nМақолалар access_time7-ноябрь 2017, 09:34\nБЕШИКДА ГАПИРГАН БОЛА Абу Ҳурайрадан ривоят қилинади: "Расулуллоҳ…\nМақолалар access_time19-июнь 2017, 19:40\nИбн Аббос розияллоҳу анҳумодан ривоят қилинади: "Набий…\nМақолалар access_time24-июль 2017, 15:14\nАбу Ҳурайрадан ривоят қилинади: "Набий соллаллоҳу алайҳи…\naccess_time12-январ, 22:22 visibility469\nЯхшилар кетидан агар чопарсан,\nИстасанг, бахтингни шунда топарсан.\nМурод Азизжонни еру кўкка ишонмайди. У отанинг овунчоғи, яккаю ягонаси, фикру зикри, орзу-умидларининг давомчиси. У билан отанинг умри мазмунли, топган-тутгани ўзига, оиласига татийди.\nМурод тадбиркор эмасми, қачон қараманг, сафарда – гоҳ Кореяда, гоҳ Хитойда, гоҳ Европа давлатларида. Хуллас, бир оёғи ҳамиша хорижда.\nМана бугун у кун чиқар давлат – Япония сафаридан қайтиб келди. Уйга келса, турмуш ўртоғи Азизжонни болалар боғчасидан олгани кетган экан. Диванга чўккалади-да, сафар хотираларини эслай бошлади. Ўзаро ҳамкорликдаги битимга имзо чекилди, корхонасига жуда зарур бўлган сўнги русумдаги технология намуналари билан танишди ва уларни сотиб олиш учун шартнома тузилди. Энг муҳими, қўшниси илтимос қилган қулоққа тақиш мосламани топишга мувоффақ бўлди. Ён қўшнисининг фарзанди ёшлигида бироз шамоллаш натижасида қулоғи оғридан ва муолажа охиригача давом эттирмагни боис, кар бўлиб қолган эди. Кейинчалик ота-она кўп югурди, фойдаси бўлмади. Бола бир умрга ногирон бўлиб қолди. Хуллас, дўхтирлар тавсия этган мослама ишлаб чиқарадиган компаниянинг зўри айнан Японияда экан. Қўшниси Муродга сафардан олдин қаттиқ илтимос қилиб, нархи қанча бўлса ҳам сотиб олиб келишини ўтиниб сўраган эди. Муроджон у ёқда ишлари бироз енгиллашгандан сўнг, компаниянинг ўзидан мазкур мосламани харид қилди. Нархиям анчагина экан, лекин қўшниси қанча қиммат турмасин, сотиб оламан, дедику...\nМуроджоннинг хаёлларини ўғлининг шовқини бузиб юборди. Азизжон хонага кириши билан ўзини отанинг қучоғига отди. Сўнг қўлидаги ўйинчоқни кўрсатаркан, ширин талаффузда “мана бу самалёт, Ботиржон ўйтоғим менга совға қийди”, деди қийқириб. Шодлигининг чеки йўқ эди.\n- Ким берд? – дея қайта сўради Муроджон.\n- Қўшнимиз, Ботийжон деяпман-ку! Азизжонинг хурсандлигидан кўзлари порлар эди. Муроджон ўғлига тикилганча, ниманидир ўйлади-да, мамнун жилмайиб қўйди.\nКеч киргач, Муроджон дилбандига юзланиб: “Азизжон, юр, дўстинг Ботиржонларникига чиқиб, унга мана бу совғани топшириб кўламиз”, деди.\nҚўшнисининг бундай олийжаноблигидан Ботиржоннинг ота-онасини қалблари қувончга тўлди. Ҳар қанчи қилишмасин, Муроджон пулни олмади... Бироз ўтиргач, у қўшнидан туришга изн сўради. Ота-бола чиқиб кетди. Аммо бу пайтда уларнинг ҳаққига қилаётган хайрли ниятлар, билдираётган тилаклардан ота-боланинг хабари йўқ эди...\nХолисона қилинган яхшилик фақат эзгулик олиб келади. Зеро, Яхшиликдан мурод яхшиликдир...\nИнсон нафақат билиб-билмай қилган савобу гуноҳлар, балки ошкора ва пинҳона бажарган яхши-ёмон ишларнинг ҳам эгасидир...\nҚУРЪОН - МАНМАНЛИК ИЛЛАТИГА ШИФО


12:21 10.11.2020 (Янгиланган 13:26 10.11.2020)\nЭркинжон Турдимов вилоятдаги давлат органлари раҳбарлари 11 ноябрдан 21 ноябрга қадар ишга пиёда ёки жамоат транспортида келиб кетишини таклиф қилди.\nТОШКЕНТ, 10 ноя — Sputnik. Самарқанд вилояти ҳокими Эркинжон Турдимов вилоятдаги давлат органлари раҳбарлари 11 ноябрдан 21 ноябрга қадар ишга пиёда ёки жамоат транспортида келиб кетишини таклиф қилди. Бу ҳақда вилоят ҳокимлиги матбуот хизмати хабар қилмоқда.\n“Мен ўзим шу тартибда ишга келиб-кетаман, хизмат машинам ҳокимиятда туради. Кун давомида бирор бир туманга чиқадиган бўлсам, машинадан фойдаланаман. Кечқурун яна машинани ҳокимият гаражида қолдириб, уйга пиёда ёки жамоат транспортида кетаман. Бу, аввало, саломатлигимиз учун, қолаверса, аҳолига шахсий ибратимиз бўлади”, - Турдимов.\nВилоят ҳокими “Автомашинасиз 10 кун” акцияси давлатдан ойлик оладиганларга тааллуқли эканини таъкидлаган.\n“Қолганлар бизни таклифимизни қўллаб-қувватлашса нур устига, аъло нур бўлади. Буни жамоатчилик, журналистлар ва блогерлар назорат қилиши керак”, — дейди ҳоким.\nЭслатиб ўтамиз, Шавкат Мирзиёев “Соғлом турмуш тарзини ҳаётга кенг татбиқ этиш ва оммавий спортни янада ривожлантириш чора-тадбирлари тўғрисида”ги фармонни имзолаган эди. Унга кўра, келаси йил 1 январдан биринчи раҳбарлар семизлик даражаси ва вазнини назорат қилиши шартлиги белгиланган.\nШунингдек, Россиянинг “Первый канал” телеканалида эфирга узатиладиган машҳур “Вечерний Ургант” шоу дастурида Ўзбекистон ҳукуматининг энг кўп пиёда юрган фуқароларни рағбатлантириш тўғрисидаги қарори ҳақидаги хабар кўрсатилди.\nтаклиф, Эркинжон Турдимов, Самарқанд вилояти


30.01.20 18:27\tmsk\nЎзбекистонда Электрон ҳукуматини тадбиқ этиш бўйича музокарада қатнашган Жанубий Корея делегацияси. Napm.uz сайти фотосурати\n30 январь куни Тошкентда Жанубий Кореяда ишлаб чиқилган инновацион Электрон ҳукумати ва рақамли иқтисод маркази ишга туширилади. Бу ҳақда Businesskorea.co.kr.портали хабар беради.\nМарказда икки давлат томонидан учтадан мутахассис ишлайди. Лойиҳага Ўзбекистон ва Жанубий Корея $2 млн.дан пул сарфлайди. Ўзбек томонидан Электрон ҳукуматини жорий этилишини назорат қилиш мамлакат президенти ҳузуридаги Лойиҳавий бошқарув миллий агентлиги зиммасига тушган.\nЎзбекистонда корейс вариантидаги Электрон ҳукуматини жорий этиш масаласи Жанубий Корея президенти Мун Чжэ Иннинг ўтган йил апрелда Тошкентга ташрифи чоғида муҳокама қилинганди. Businesskorea.co.kr маълумотларига кўра, Корея ўнлаб давлатларга, жумладан, Инлонезия ва Перу учун электрон ҳукумати тизимини ишлаб чиққан. Ўзбекистон Марказий Осиёда корейс мутахасислари ишлаб чиққан дастурни тадбиқ этаётган биринчи мамлакат ҳисобланади.\nЭлектрон ҳукумати – бу давлат, фуқаролар ва бизнес, шунингдек давлат органларининг ўзаро муносабатларини таъминлайдиган механизмдир. Тизимда кўплаб ресурслар ўзаро қоришган: веб-сайтлар, маълумотлар базаси, ахборот порталлари. Электрон ҳукуматини тадбиқ этишдан мақсад — аҳолининг давлат органлари билан алоқасини енгиллаштиришдир. Бу айниқса баённома, лицензия, гувоҳнома ва бошқа ҳужжатларни олишда қўл келади.\n2016 йили Ўзбекистонда Электрон ҳукумати инфратузилмасини яратиш учун $145 млн маблағ сарфлаши айтилганди. Дастурга 28 та лойиҳа, жумладан, толали-оптик алоқа линияларининг масофасини узайтириш, янги data-марказларини тузиш, алоқа каналларининг ўтказиш қобилиятини кўпайтириш киритилганди.


Самарқанд вилоятида мактаб ва сув чиқариш қурилиши баҳонасида 872 млн сўм ўмарилди - 01.02.2021, Sputnik Ўзбекистон\nСамарқанд ва Каттақўрғон туманларида мактаб ва сув чиқариш иншоотида қурилиш-таъмирлаш ишларини амалга оширган жамият раҳбарлари йирик бюджет маблағларини... 01.02.2021, Sputnik Ўзбекистон\nТОШКЕНТ, 1 фев — Sputnik. Самарқанд ва Каттақўрғон туманларида қурилиш-таъмирлаш ишлари баҳонаси йирик маблағни талон-тарож қилган МЧЖ раҳбарларига нисбатан жиноят иши қўзғатилди. Бу ҳақда Бош прокуратура матбуот Sputnik нашрига маълум қилди.Маълум қилинишича, Бош прокуратура ҳузуридаги Департаментнинг Самарқанд вилояти бошқармаси терговга қадар текширув ўтказган. Унда Самарқанд туманидаги 24-сонли умумий ўрта таълим мактабда “F.” МЧЖ амалга оширган ишлар ўрганилган.Аниқланишича, жамият раҳбарлари смета ҳужжатларида кўрсатилган қурилиш-монтаж ишларини амалда тўлиқ бажармасдан, маълумотларни қўшиб ёзишган. Бунинг ортидан 631,7 млн сўм бюджет маблағларини талон-торож қилишган.Худди шундай Каттақўрғон туманида ҳам кузатилган. Тумандаги учта маҳаллада қурилган сув чиқариш иншоотида “N.” МЧЖ томонидан амалга оширилган ишлар ўрганилганда 240,5 млн сўм бюджет маблағлари еб кетилгани аниқланган.Жамият раҳбарлари смета ҳужжатларида кўрсатилган қурилиш-монтаж ишларини амалда тўлиқ бажармасдан, маълумотларни қўшиб ёзишган.Мазкур ҳолатлар юзасидан МЧЖ мансабдор шахслари ва бошқаларга нисбатан Жиноят кодексининг 167-моддаси 3-қисми билан жиноят ишлари қўзғатилган.Тергов ҳаракатлари ўтказилмоқда.\nсамарқанд вилояти, каттақўрғон тумани, талон-тарожлик, жиноят, бош прокуратура\nСамарқанд ва Каттақўрғон туманларида мактаб ва сув чиқариш иншоотида қурилиш-таъмирлаш ишларини амалга оширган жамият раҳбарлари йирик бюджет маблағларини талон-тарож қилди.\nТОШКЕНТ, 1 фев — Sputnik. Самарқанд ва Каттақўрғон туманларида қурилиш-таъмирлаш ишлари баҳонаси йирик маблағни талон-тарож қилган МЧЖ раҳбарларига нисбатан жиноят иши қўзғатилди. Бу ҳақда Бош прокуратура матбуот Sputnik нашрига маълум қилди.\nМаълум қилинишича, Бош прокуратура ҳузуридаги Департаментнинг Самарқанд вилояти бошқармаси терговга қадар текширув ўтказган. Унда Самарқанд туманидаги 24-сонли умумий ўрта таълим мактабда “F.” МЧЖ амалга оширган ишлар ўрганилган.\nАниқланишича, жамият раҳбарлари смета ҳужжатларида кўрсатилган қурилиш-монтаж ишларини амалда тўлиқ бажармасдан, маълумотларни қўшиб ёзишган. Бунинг ортидан 631,7 млн сўм бюджет маблағларини талон-торож қилишган.\n26 Январ, 18:05\nХудди шундай Каттақўрғон туманида ҳам кузатилган. Тумандаги учта маҳаллада қурилган сув чиқариш иншоотида “N.” МЧЖ томонидан амалга оширилган ишлар ўрганилганда 240,5 млн сўм бюджет маблағлари еб кетилгани аниқланган.\nЖамият раҳбарлари смета ҳужжатларида кўрсатилган қурилиш-монтаж ишларини амалда тўлиқ бажармасдан, маълумотларни қўшиб ёзишган.\nМазкур ҳолатлар юзасидан МЧЖ мансабдор шахслари ва бошқаларга нисбатан Жиноят кодексининг 167-моддаси 3-қисми билан жиноят ишлари қўзғатилган.


25 май 2022, Тошкент вақти: 06:14\nЎзбекистон президенти Шавкат Мирзиёев 5 июль куни янги таҳрирдаги “Виждон эркинлиги ва диний ташкилотлар тўғрисида”ги қонунни имзолади.\nОлий Мажлис Қонунчилик палатаси томонидан шу йил 4 майида, Сенат томонидан эса 26 июнда қабул қилинган ҳужжат матни “Халқ сўзи” газетасида эълон қилинган.\nЯнги таҳрирдаги қонун Ўзбекистонда фуқароларнинг хоҳлаган динга эътиқод қилиш ёки ҳеч қайси динга эътиқод қилмаслигини таъминлайди, айни пайтда ҳар қандай динга зўравонлик билан киритишни тақиқлайди.\nҚайд этилишича, амалдаги қонунчилик ҳужжатларида “ибодат либоси” тушунчасининг ҳуқуқий таърифи мавжуд эмаслиги сабабли жамоат жойларида ибодат либосида юришга тақиқ қонундан чиқариб ташланди. Бу мавзу кўп йиллардан бери Ўзбекистонда турли мунозараларга сабаб бўлиб келаётганди.\nҚонун билан маҳаллий диний ташкилотлар, жумладан, масжидлар ва бошқа конфессияларнинг ибодатхоналарини ташкил этиш бўйича ташаббускор фуқаролар сони икки баробар камайтирилиб, 50 нафардан кам бўлмаган ҳолда этиб белгиланган. Диний ташкилотнинг марказий бошқарув органи ва диний таълим муассасаларини тузиш учун ҳам 100 нафар ташаббускор бўлиши ҳақидаги талаб бекор қилинган.\nАйни пайтда ҳужжат билан диний ташкилотни тузиш учун талаб этиб келинган маҳалла фуқаролар йиғини розилигини олиш тартиби бекор қилинган.


Ҳилол Насимов: «Яхши режиссёр бўлиш учун яхши актёр бўлиш ҳам керак»\n3 Авг 2019 2920\nБешафқат умидсизлик, бахт ва чуқур қайғу, тавба-тазарру – бу ҳали таниқли режиссёр ва сценарий муаллифи Ҳилол Насимов фильмларини томоша қилувчи томошабин бошдан кечирадиган ҳис-туйғуларнинг тўлиқ рўйхати эмас. Одам савдоси ва диний экстремизм фильмларининг етакчи мавзулари бўлиб, кинонинг нафақат тарбиялашга, балки ҳаётда ҳам ёмон йўлдан қайтаришга қодирлигига Насимовнинг ишончи комил. У билан суҳбатимиз ижодий фаолиятида янги уфқлар ва умуман, соҳани ривожлантириш истиқболлари ҳақида кечди.\nТошкент театр ва рассомчилик институти битирувчиси 1987 йилда «Ўзбекфильм» студиясида режиссёр ассистенти сифатида санъат дунёсида ўз фаолиятини бошлади. Ўшандан бери бирор марта ҳам танланган касбини ўзгартирмаган, ҳамиша ўз иши билан кино томошабинни тарбиялашнинг энг муҳим воситаларидан бири эканини исботлаб келади.\nУ жамиятда катта акс садо берган кўплаб сценарий муаллифи, ҳаммуаллифи ва режиссёри бўлди. Сўнгги йилларда Насимов томонидан суратга олинган фильмлар сирасига «Адашганлар», «Одноклассники.ру», «Тубанлик», «Муқаддас бурч», «Алданган аёл» ва бошқаларни киритиш мумкин. Унинг суратга олган киноасарлари «DetectiveFEST» ва «Киношок» халқаро фестиваллари, «Эътироф» миллий мукофотларига сазовор бўлган. Шунингдек, у катта экранда жуда кўп роллар ижро этган.\nУнинг қаҳрамонларини бир нарса бирлаштиради - хаёлий бахтга эришиш учун ўзга юртларга кетишади, у ерларда эса, бошқа одамларнинг манфаатлари ва мақсадлари йўлида алданганларини тушунадилар. Кейин тавба қилиш ва уйга қайтиш йўли унданда қийин бўлади. Насимовнинг фильмлари ўз жонажон ва қадрдон уйи, гўшаси, адашганлари сабаб «бошқа томонда» бўлиб, баъзан нималар қилаётганини билмайдиган айрим юртдошларимизнинг ҳақиқий фожиали хатоларини кўтариб чиқади. Масалан, режиссёрнинг айтишича, «Алданган аёл» фильми аҳил ва мустаҳкам оилага эга олий маълумотли, аммо зарарли, ёт ғоялар таъсирига тушиб қолган ўқимишли ватандош аёл ҳақида ҳикоя қилади. Ана шу ёт ғоялар таъсирида у болалари ва эрини унутади, тутқунликда хор-зор бўлади, хўрланади ва ёлғон тушунчалари сабаб шу куйларга тушиб қолгани учун ўзини лаънатлайди. У жонига қасд қилиб ўзини портлатиб юбориши керак эди, лекин ўзига ўхшаган бошқа қизларни кўрганида, кучли шокка тушди. Охир-оқибат қочиб қутулишга муваффақ бўлади, аммо оиласига қайтиб боришга журъати етмайди.\n– Агар «Ажал жодуси» фильми ҳақида гапирадиган бўлсак, бу ерда экстремизм билан бир қаторда яна бир ўта муҳим мавзу ҳам кўтарилган, – дейди режиссёр. – Биз дабдабали тўй қилишга ўрганганмиз. Аммо буни ҳамманинг ҳам чўнтаги кўтаравермайди, натижада, бўйнигача қарзга ботиб кетишади. Қарзлардан қутулиш учун фильм қаҳрамонлари – ота ва ўғил бошқа мамлакатга жўнаб кетади. Аммо у ерда экстремистларнинг таъсири остида қоладилар ва охир-оқибат ҳалок бўладилар. Яна бир «Ҳаёт» фильми ҳам ана шу мавзуга бағишланган ва ҳақиқий ҳаётий воқеаларга асосланган. У Ватанни жиноятчилардан ҳимоя қилган 22 дан 27 ёшгача бўлган 26 жангчи ҳақида ҳикоя қилади. Улардан баъзиларининг умр йўлдошлари, кичик фарзандлари чирқираб қолишди, бошқалари оила қуришга улгуришмаган ҳам эди, ҳатто.\nАммо Ҳилол Насимовнинг барча асарлари ҳам фақат битта ана шу муаммога бағишланмаган. Унинг учун ўз қувончу ташвишларига эга, ҳаётнинг қийинчиликлари ва ундаги тўқнашувларда ҳам руҳий мувозанатни йўқотмасликка ҳаракат қиладиган, яхшилик ва ҳақиқат йўлини қидирадиган оддий одам образи ғоят қизиқ. Бунга ана шундай қаҳрамонга эга «Ёдгор» фильмини мисол келтириш мумкин. Картина Ғафур Ғулом ҳикояси асосида суратга олинган ва чинакам халқона персонажлар, миллий колорит акс этган.\n– Киноасарни ҳозирги замон воқелигига мослаштирдик, негаки унда 1930 йиллардаги воқеа-ҳодисалар акс этади. Унда масалан, бир кишининг хотинини талоқ қилиши эпизоди ҳам бор. Бу энди улар ортиқ эр-хотин эмаслар дегани, – дейди режиссёр. – Гап фақат бунда ҳам эмас. Умуман олганда, бугунги томошабин дунёқараши бутунлай бошқача. Сценарий буюк ёзувчининг қизи Олмос опа билан келишилган. Опа асарнинг янги қирраларини топа олганимиз учун уни маъқуллади ва ҳатто, мақтади ҳам. Фильмни томошабинлар яхши кутиб олганидаги қувончимизни кўрсангиз эди. Бош қаҳрамонни онаси тақдир ҳукмига ташлаб кетади, уни бошқа оилада ўз туғишган жигаргўшасидай тарбиялашади. Орадан етти йил ўтгач, онасининг ташлаб кетган боласини кўргиси келиб қолади. У болага бошқа биров орқали уни ҳимоя қиладиган тумор бериб юборади, лекин ўзи билан учрашишга журъати етмайди. Мен унинг тавбасини эмас, балки ўз фарзандининг тақдирини иккинчи марта ҳам бузишни истамаслигини ҳам кўрсатишни истадим, чунки бола бошқа одамларни отаси ва онаси деб ҳисоблайди.\nАммо «Пўшт, арава!» фильмида митти инсон фожиаси биринчи ўринга чиқади. Режиссёр оддий аравакашнинг ҳам кўнгли, орзу-ҳаваси ва ҳис-туйғулари борлигини, унда ҳам ўз ҳаётини ўзгартириш истаги мавжудлигини кўрсатмоқчи бўлган. Аммо бундай одамларнинг фожиаси - ёпиқ доирадан чиқиб кетишга, аввало, уларнинг дунёқараши тўсқинлик қилади.\n– Санъат халққа хизмат қилиши керак, деб ҳисоблайман, – дейди Ҳилол Насимов. – Мен жамиятдаги оғриқли муаммоларни кўрсатиб бериш учун янги фильм суратга олишга арзийдими-йўқми, деб ҳеч қачон иккиланиб ўтирмайман. Ва бугун, таъкидлаш керакки, томошабин ҳам анча танловчан бўлиб қолган. Уларни энди комедия, болалаб кетган турли мелодрамалар билан жалб қилиб бўлмайди. Улар «оғир» фильмларга тушадилар.\nАйни пайтда суҳбатдошимиз «Улуғ салтанат» китоби муаллифи, халқ ёзувчиси Муҳаммад Али билан «Буюк Темур» фильми устида иш олиб бормоқда. Унга параллель равишда Ўзбекистонда Қозоғистон йили муносабати билан яна бир қизиқарли лойиҳа тайёрланмоқда. Икки халқнинг кўп асрлик дўстлигини тараннум этувчи «Мерос» фильмини суратга олиш бошланди. Ҳ. Насимов томонидан ёзилган сценарий Туроб Тўланинг «Етти зоғора» ҳикояси сюжетига асосланган.\n– Асарда машҳур сўфий Хўжа Аҳмад Яссавий яшаган даврлар тасвирланган, биз қаҳрамонларни XX асрга, иккинчи жаҳон уруши даврида кўчирдик, – дейди режиссёр. – Буюк мутафаккирнинг таржимаи ҳоли аниқ маълум эмас, лекин у ҳақида кўплаб афсоналар мавжуд. Фильмда Қозоғистон ва республикамизнинг таниқли актёрларидан фойдаланамиз. Бундан ташқари, бу ёшларга ҳам ўзини намоён қилиш учун имконият бўлади.\nБугун давлат томонидан миллий кино ишлаб чиқаришга катта эътибор қаратилмоқда. Жаҳон даражасига эришиш учун соҳани ривожлантириш борасида кўплаб ҳужжатлар қабул қилинди. Суҳбатдошимиз ҳам ушбу эзгу ишга ўз ҳиссасини қўшмоқда. Ўзбекистон давлат санъат ва маданият институти ўқитувчиси сифатида тўплаган тажрибасини ёшларга етказмоқда.\n– Устоз сифатида айтишим мумкинки, – дейди суҳбатдошимиз, – бугун талабаларга давлат томонидан 63 миллион сўмлик грантлар ажратилмоқда. Ўйлайманки, бу ўзини кўрсатиш, истеъдодини намоён қилиш учун етарли. Бундан ташқари, ҳар йили янги бошловчилар ўз ишларини тақдим этишлари учун «PROlogue» халқаро фестивалини ташкил этяпмиз. Кўпчилиги аллақачон Хитой, Малайзия, Ҳиндистондаги амалиёт ўтаб қайтган ҳам. Шогирдим Ҳасан Алиевнинг БДКИ («ВГИК»)га кирганини ҳам катта ютуқ деб ҳисоблайман, унинг таълимини «Ўзбеккино» миллий агентлиги тўлаб беради. Шунингдек, шогирдларим Мафтуна Алиқулова, Санжар Султонов, Достон Ҳожиматовлар халқаро талабалар кинофестивалларида бир неча бор совринларни қўлга киритдилар.\n– Сиз нафақат режиссёрлик ишлари билан, балки актёр сифатида ҳам таниқлисиз – «Эгизаклар», «Саламандра изи» («След саламандры») ва бошқа шу каби шов-шувли фильмларда суратга тушгансиз. Уларнинг қайси бири сизга яқинроқ?\n– Талабаларимга доим яхши режиссёр бўлиш учун яхши актёрлик маҳоратига эга бўлиш ҳам керак, деб айтаман. Илгари кўпгина танқидчилар мени актёр сифатида қабул қилишмаган. Бугун вазият ўзгарди, – дейди у жилмайиб.\n– Муносиб кинони қандай кўрасиз?\n– Бу, аввало, – томоша. Лекин томоша билан ғоя ўртасида олтин ўрта бўлиши керак. Агар тарбия берувчи роли бўлмаса, бу санъат эмас. Учувчиларда маълум бир баландлик чегараси мавжуд бўлади, режиссёрларда эса бундай чеклов йўқ. Чинакам сифатли ва шунга яраша актёрлар ижроси бўлган комедияларни суратга олишни истардим. Яна бир орзуим - жиддий тарихий фильмлар яратиш. Бу мавзуга талаб юқори, томошабин миллий тарихимиз ва қаҳрамонларимизни билишни хоҳлашади.\n«Правда Востока» газетасининг 2019 йил 3 августдаги 155-сонида «Хилол Насимов: курс на высоту» сарлавҳаси билан чоп этилган.\n24 Июл 2020 2797\n24 Июл 2020 2783\n22 Июл 2020 2733\n20 Июл 2020 2581\n24 Июл 2020 2443\n24 Июл 2020 2442\n24 Июл 2020 2283\n24 Июл 2020 1824\n21 Июл 2020 1701\n17 Июл 2020 1588\n16 Июл 2020 1499\n21 Июл 2020 1449


Samsung беш йил аввал ишлаб чиқарилган смартфонга дастурий таъминот янгиланишни жўнатмоқда\nАввалоқ Samsung ишлаб чиқарилганига беш йил бўлган смартфонларни дастурий таъминот билан таъминлашини маълум қилган эди.\nКомпания ушбу қурилмаларига Android 10 талқинини тарқатмаган, 2020 йилнинг май ойида эса уларни ҳар ойлик янгиланишлардан ҳам маҳрум этган эди. Аммо улар ҳар чоракда тегишли апдейтларни олиб келяпти.\nОгоҳ бўлинг! iPhone 7 ва Galaxy S8 соғлик учун хатарли бўлиши мумкин!\nУзоқ вақтлардан буён олимлар томонидан смартфонлардан чиқаётган нурланиш инсон саломатлигига зиён келтириши таъкидлаб келинади. Федерал алоқа комиссиясининг огоҳлантиришларига қарамасдан, кўплаб ишлаб чиқарувчилар ўрнатилган нормаларга амал қилишмайди.\nМобиль қурилмаларига ромсиз экранларни қўллашни энг биринчи бўлиб Xiaomi Mi MIX бошлаган эди\nSamsung компанияси смартфонларининг портлаш тарихи келгусида ҳам давом этадиганга ўхшайди\nТаниқли GSMArena нашри сўров ўтказиб, айни пайтда жаҳон миқёсида яхши сотилаётган смартфон моделлари "топ-10"лигини эълон қилди.\nAnTuTu 2017 йилнинг энг оммалашган смартфонларини эълон қилди\nАнъанага кўра, таниқли AnTuTu бенчмарки мутахассислари 2017 йилда энг яхши сотилган ва оммалашган смартфонлар рейтингини эълон қилишди.\nGalaxy S9 бенчмарк-тестида тўплаган балл шубҳа уйғотмоқда\nФлагманларнинг деярли тайёр экани ва янги йил бошидан сотувга чиқиши тўғрисида ҳам маълумотлар бор.\nҲар бир сотилган iPhone X Samsung'га Galaxy S8'дан кўпроқ пул келтирмоқда\nЭкспертларнинг ҳисоб-китобларига кўра, кореялик ишлаб чиқарувчининг чўнтагига ҳар бир сотилган iPhone X'дан ...\n2017 йилнинг ёз мавсумида энг яхши сотилган смартфонлар рейтинги, уларга хос муҳим жиҳатлар билан танишинг.\nБу -- Galaxy S8 смартфонининг пишиқ-пухта талқинидир. Ундан табиат қўйнида қўрқмасдан фойдаланса бўлади.\nКох Донг Жин (Koh Dong-jin)нинг сўзларига қараганда, Galaxy S8 ва S8+ смартфонлари савдоси "аждодлари"никидан 20 фоиз ...\n«Хитойча Galaxy S8» жаҳон бозорида сотилмоқда\nЁш компаниялар смартфонларга қўйган нарх ақлбовар қилмас даражада арзон. Ёки йирик брендлар шу вақтга қадар инсофсизлик билан нарх қўйиб келишган.\nSamsung томонидан расмий тақдимоти ҳали ўтказилмаган, бироқ омма эътиборига ҳавола этилиши кутилаётган Galaxy S8 Active смартфони ҳақидаги маълумотлар интернетга чиқиб кетди


Қатор хорижий ва маҳаллий оммавий ахборот воситалари ва ижтимоий тармоқларда Россия Федерациясининг Самара вилояти Тольятти шаҳридаги хостелда бир гуруҳ ўзбекистонлик меҳнат мигрантларининг заҳарлангани ҳақида хабарлар тарқалди.\nМаълум бўлишича, 2021 йилнинг 20 июль куни Тольяттидаги хостелда вақтинча яшовчи меҳнат мигрантлари ўртасида оммавий касаллиниш оқибатида 13 нафар чет эл фуқароси 5-шаҳар шифохонасига ётқизилган. Шифохонада даволанаётган ушбу фуқароларнинг 9 нафари Ўзбекистон Республикаси фуқаролари ҳисобланади. Беморларнинг барчасига «номаълум бактериал ичак инфекцияси» ташхиси қўйилган ва уларнинг ҳолати қониқарли.\nШу билан бирга, Ташқи меҳнат миграцияси агентлиги ушбу юртдошларимизга юридик ва тиббий ёрдам кўрсатилишига тайёрлигини маълум қилган.


Миллийлик ва бетакрорлик\nҚорақалпоқ миллий либослари ўзига хос бичими, рангларининг бир-бирига уйғунлиги билан ҳам бетакрор. Нукус шаҳридаги “Айзада чевар қўллар” корхонаси айнан шундай турдаги маҳсулотларни ишлаб чиқариш орқали истеъмол бозорида ўз ўрнини топмоқда.\nСаноат учун интеллектуал тизимлар\nТошкентда “Саноатни автоматлаштириш учун интеллектуал тизимлар WCIS – 2012” еттинчи бутунжаҳон конференцияси бўлиб ўтмоқда.\nУйимиздаги беминнат дастёрлар\n“Artel” савдо белгиси мамлакатимиз бозорида 2011 йилда пайдо бўлди. Бунда мамлакатимиз савдо белгиси остида маиший техника воситалари туркумини ишлаб чиқариш бўйича саноат секторлари фаолиятини йўлга қўйиш тўғрисида қарор қабул қилингани муҳим омил бўлди.\nПахта толасидан сифатли мато\nСурхондарё вилояти Музработ туманидаги “Музработ Текстил” масъулияти чекланган жамиятида пахта толали калавадан мато ишлаб чиқариш бошланди.\nРежага мувофиқ 2 минг 120 тонналик маҳсулотлар захираси яратилди\nМамлакатимизда 2012-2013 йиллар қиш-баҳор мавсуми учун мева-сабзавот маҳсулотлари захирасини яратиш изчил давом эттирилмоқда.\nМақсад – ҳосилдорликни ошириш\nКитоб туманидаги “Новқот соҳибкори” фермер хўжалигида боғ ва токзорларда агротехника тадбирларини амалга оширишга бағишланган ўқув-семинар ўтказилди.\nЎзбекистон Республикаси Савдо-саноат палатасида Покистоннинг Ёш тадбиркорлар кенгаши ва “Киннаирд” коллежи вакиллари делегацияси билан учрашув бўлиб ўтди.\nДавлат харидлари тизими такомиллашмоқда\nМамлакатимизда кичик бизнес ва хусусий тадбиркорликни ҳар томонлама қўллаб-қувватлаш ва рағбатлантириш масалаларига алоҳида эътибор қаратилмоқда.\nНаманган вилояти Ташқи иқтисодий алоқалар, инвестициялар ва савдо бошқармаси бошлиғи Акрамжон Муродхўжаев Ўзбекистон Миллий ахборот агентлиги – ЎзА мухбирига қуйидагиларни гапириб берди:\nНефть-газ тармоғи изчил ривожланмоқда\nПойтахтимизда Абу Райҳон Беруний номидаги Тошкент давлат техника университети томонидан “Ўзбекнефтгаз” миллий холдинг компанияси билан ҳамкорликда “Нефть-газ конларини ўзлаштиришнинг замонавий муаммолари ва уларни ҳал этиш йўллари” мавзуида халқаро илмий-техник конференция ўтказилди.\n– Амалда бўлган “Ветеринария тўғрисида”ги, “Чорва наслчилиги тўғрисида”ги ва бошқа қонунлар мамлакатимизда чорвачиликни ривожлантиришда муҳим ҳуқуқий асос бўлиб хизмат қилди, – дейди Олий Мажлис Қонунчилик палатаси Аграр ва сув хўжалиги масалалари қўмитаси аъзоси Ориф Шарипов.\nҚурилманинг бешинчи навбати ишга туширилди\n“Шўртаннефтгаз” унитар шўъба корхонасида пропан-бутан аралашмасини олиш қурилмасининг бешинчи навбати лойиҳасини амалга ошириш ишлари ниҳоясига етказилди. У йилига уч миллиард кубметр табиий газни қайта ишлаш ва ундан 50 минг тонна суюлтирилган газ ишлаб чиқариш қувватига эга.\nҲунармандчилик ривож топмоқда\nТошкент ахборот технологиялари университетининг Нукус филиалида миллий ҳунармандчиликни ривожлантиришга бағишланган тадбир бўлиб ўтди.\n“Намангандавсувмахсуспудрат” давлат унитар корхонаси томонидан жорий йилда вилоятдаги Мингбулоқ ва Тўрақўрғон туманларининг “Аччиқкўл”, “Косон Шимолий”, “Наҳор” каби хўжаликлараро коллекторлари таъмирланди.\nКорхонанинг яна бир харидоргир маҳсулоти\nФарғона вилоятидаги йирик саноат корхоналаридан бири – “Фарғонаазот” очиқ акциядорлик жамиятида олиб борилаётган техник ва технологик янгиланиш ҳамда модернизация ишлари юқори сифатли харидоргир маҳсулотлар ишлаб чиқариш ҳажмини ва турини ошириш имконини бермоқда.\nБанкнинг янги биноси\nСамарқанд шаҳрида Ўзбекистон Республикаси Ташқи иқтисодий фаолият Миллий банки вилоят бўлимининг янги биноси фойдаланишга топширилди.\nТранспорт ва логистика соҳаси такомиллашмоқда\nТошкентдаги “Пойтахт” бизнес-марказида бўлиб ўтган давра суҳбатида Ўзбекистонда транспорт-логистика хизматларининг бугунги ҳолати ва уни истиқболда ривожлантириш масалалари муҳокама қилинди.\nСурхондарё вилояти Ангор туманидаги “Таллошқон Инвест” масъулияти чекланган жамиятида черепица ишлаб чиқариш йўлга қўйилди.\nКогон шаҳридаги "Иссиқ нон" корхонасида кунига 4 тоннадан зиёд ундан 17 турдаги сифатли нон ва қандолат маҳсулотлари тайёрланмоқда.\nАҳоли дастурхони тўкин бўлади\nҚиш кунларида аҳоли дастурхонининг тўкин бўлиши кўп жиҳатдан айни пайтда қишлоқ хўжалик маҳсулотларини жамғаришга боғлиқ.


Тошкентда 6 май кунидан 12 майгача 15 363 марта йўл ҳаракати қоидалари бузилганлиги қайд этилди\nЎтган ҳафта давомида Тошкент йўлларида Йўл ҳаракати қоидалари 15 363 марта бузилганлиги ИИББ ЙҲХБ ЙПХ инспекторлари томонидан қайд этилди, шулардан 2 799 тасида қоидалар қўпол тарзда бузилган. Қуйидаги жадвалда умумий статистиканинг баъзи рақамлари билан танишиш мумкин.\nТранспорт воситасини спиртли ичимлик таъсири остида бошқариш – ҳайдовчи томонидан йўл қўйилган энг хавфли хато ҳисобланади. 2019-йилнинг 6-май кунидан 12-майгача бу каби қоидабузарликлар 27 марта қайд этилди. Бу сафар Ўзбекистон Республикаси Маъмурий жавобгарлик тўғрисидаги кодекснинг 131-моддаси бўйича рўйхатга тушганлар қаторида қуйидаги шахслар жой олди: 43 ёшли Нодир Б. (“Хундай”, давлат рақами 01 701 ЕВА), 41 ёшли Эркин А. (“Чанган”, давлат рақами 01 С 791 ТА), 43 ёшли Михаил Н. (“ИЖ-2125”, давлат рақами 01 О 023 NA), 38 ёшли хоразмлик Сатимбой Ш. (“Нексия”, давлат рақами 90 О 362 LA), 36 ёшли самарқандлик Собиржон Т. (“Нексия”, давлат рақами 95 W 016 FA), 36 ёшли андижонлик Азизбек Н. (“Нексия”, давлат рақами 60 124 ZAA) 39 ёшли Тошкент вилоятилик Ровшан К. (“ГАЗ-31105”, давлат рақами 10 А 077 FA), 30 ёшли Тошкент вилоятилик Евгений М. (“Матиз”, давлат рақами 01 F 869 ZA), 58 ёшли Фарид Я. (“Ласетти”, давлат рақами 01 С 961 JA), 32 ёшли Шахбозмирза М. (“Нексия”, давлат рақами госномер 01 N 828 CB), 27 ёшли Авазбек В. (“Матиз”, давлат рақами 01 U 616 VA), 24 ёшли Бахтиёр М. (“Матиз”, давлат рақами 01 W 542 BA), 19 ёшли Кирилл Т. (“ВАЗ-2198”, давлат рақами 01 Е 248 МА), 48 ёшли Александр А. (“ВАЗ-2109”, давлат рақами 01 Е 240 АВ), 53 ёшли Ярослав Г. (“ГАЗ-24”, давлат рақами 01 М 826 ЕА), 44 ёшли Сергей Г. (“ВАЗ-2106”, давлат рақами 01 В 462 ЕА). Ушбу сатрларни ўқиб турган барчадан спиртли ичимлик таъсири остида автомобилга яқинлашмасликларини ва буни яқинларига ҳам йўл қўймасликларини сўраб қоламиз. Агарда байрам тадбиридан сўнг маст ҳолатда автомобиль сари ҳаракатланаётган ўртоғингизни кўрсангиз, кеч бўлмасидан аввал уни дарҳол тўхтатинг.\nСветофорнинг тақиқловчи белгисини менсимаслик билан боғлиқ қоидабузарлик Тошкент шаҳар ЙҲХБ инспекторлари томонидан 150 марта қайд этилди. Эслатиб ўтамиз, мумкин бўлмаган вақтда чорраҳани кесиб ўтиш – нафақат юқоридаги кодекснинг 128-4-моддаси бўйича баённома тузилишига сабаб бўлиши, балки жиддий ЙТҲ туғдириши мумкин.\nТранспорт воситасини бошқариш учун зарур бўлган ҳужжатларнинг йўқлиги қайд этилган муддат давомида 286 марта Ўзбекистон Республикаси Маъмурий жавобгарлик тўғрисидаги кодекснинг 135-моддаси бўйича баённома тузилишига сабаб бўлди. Бу масалага жиддий ёндашишни сўраймиз, калитни ўтолдиргичга жойлашдан олдин барча зарур ҳужжатлар ёнингиздалигини ва уларнинг муддати ўтиб кетмаганлигини текшириб кўринг. Техник кўрикдан ўз вақтида ўтиш ва суғурта полисини янгилаш йўлда ортиқча бош оғриғисиз ҳаракатланишга ёрдам бўлади.\nШу сабабга кўра янги харид қилинган автомобилни ЙҲХБда ўз вақтида рўйхатдан ўтказиш даркор: 6-май кунидан 12-майгача ҳайдовчилар томонидан бу камчиликка йўл қўйилганига 128 марта гувоҳ бўлинди. Эслатиб ўтамиз, Ўзбекистон Республикаси Маъмурий жавобгарлик тўғрисидаги кодекснинг 125-моддаси (3-қ.)га мувофиқ, ҳайдовчиларнинг белгиланган тартибда рўйхатдан ўтказилмаган транспорт воситаларини бошқаришлари жарима солинишига ҳамда автомобилни жарима майдончасига тушишига сабаб бўлади. Шу билан бир қаторда транспорт воситаларини ушбу транспортга тегишли бўлмаган қалбаки ёки бошқа услуб билан ўзгартирилган давлат рақамлар билан бошқариш, Кодекснинг юқоридаги моддасига кўра энг кам иш ҳақининг ўн баравари миқдорида жарима солинишига сабаб бўлади, аммо ЙҲХБ ходимлари томонидан олиб борилган ишлар натижасида бу каби ҳолатлар ҳафта давомида икки марта учради холос.\nЙўлдаги жиддий муаммолардан бири – автомобиль бошқариш вақтида эътибори смартфонларда бўлган ҳайдовчилардир. Автомобиль бошқаруви вақтида телефон орқали сўзлашиш ҳафта давомида 141 марта қайд этилган бўлса, видеомонитордан фойдаланиш – 5 марта қайд этилди.\nТранспорт воситасини пиёдалар йўлакчалари бўйлаб бошқариш қоидабузарлиги ҳафта давомида 179 марта қайд этилди. Ушбу қоидабузарлик учун Ўзбекистон Республикаси Маъмурий жавобгарлик тўғрисидаги кодекснинг 128-моддасига мувофиқ солинадиган жарима миқдори ЭКИҲнинг ½ дан 4 бараваригача бўлган миқдорни ташкил этади. Агар ушбу қоидабузарлик бир йил давомида тўрт марта содир этилса, сурункали қоидабузар ҳайдовчилик гувоҳномасидан олти ой муддатга маҳрум бўлади.\nПиёдалар томонидан йўл ҳаракати қоидалари бузилиши ҳануз учраб турмоқда: ўтган ҳафта давомида бундай ҳолатлар 1 241 марта қайд этилди. Бир жиҳатдан барчамиз пиёда ҳисобланамиз, ҳаттоки машинасини автотураргоҳда қолдирган ҳайдовчилар ҳам. Барчани пиёдалар учун қоидалар билан танишиб чиқишга ва яқинларга (айниқса фарзандларга) етказишга чақирамиз. Бу маълумотлар ҳаёт ва соғлиқни асрашга ёрдам беради.\nЙўл ҳаракати қоидалари бузилиши турли хил йўл-транспорт ҳодисаларига сабаб бўлиши мумкинлиги ҳеч кимга сир эмас. Транспорт воситаларининг ёки бошқа мол-мулкнинг шикастланишига олиб келган йўл-транспорт ҳодисалари ЙПХ инспекторлари томонидан ҳафта давомида 531 марта қайд этилди. Кичик тўқнашувларнинг айбдорларини Ўзбекистон Республикаси Маъмурий жавобгарлик тўғрисидаги кодекснинг 134-моддасига мувофиқ энг кам иш ҳақининг 2 бараваридан тўрт бараваригача жарима ёки транспорт воситасини бошқариш ҳуқуқидан олти ойдан бир йилгача бўлган муддатга маҳрум бўлиш кутмоқда.\nҲайдовчилар, йўловчилар, пиёдалар – йўлда ҳар бирингизни нафақат ҳуқуқингиз, балки мажбуриятларингиз ҳам бордир. Мунтазам равишда йўл ҳаракати қоидалари билан қайта танишиб боринг ва уларга амал қилинг. Йўлда сизнинг соғлиғингиз ва ҳаётингиз кўпинча ўзингизга боғлиқ бўлади.


Кангулнинг шоири – HURRIYAT\n1 hafta oldin Behzod 305\n(Икром Отамурод ижодий портретига чизгилар)\nОдатда, шеърхонларнинг шоирлар билан танишуви икки хил бўлади. Биринчи ҳолатда шеърхон шоирнинг ижодидан хабардор бўлса-да, ўзи билан юзма-юз кўришишига макон ва замон омиллари монелик қилади. Иккинчи ҳолатда улар бир замон ва маконда яшагани туфайли шеърхон шоирнинг ҳаёт ва ижод йўлидан бевосита хабардор бўлиб, ҳаттоки у билан ўзаро мулоқот қилиш имкониятидан ҳам фойдаланади.\nХалқимизнинг истеъдодли шоири Икром Отамурод билан танишлигимиз ана шу иккинчи ҳолатга мос келади. Икром ака ХХ асрнинг 70-80-йилларида адабиёт майдонига қадам қўйган ижодкорлар авлодига мансубдир. Таниқли шоир бугунги кунга қадар миллий шеъриятимизда ўзига хос ижод намуналари, қолаверса, ўнлаб достонлари билан шеърият мухлислари қалбини забт этган.\nСўзга – содиқ, ишда – собит ижодкор\nИкром Отамурод 1951 йил 5 май куни Қашқадарё вилоятининг Касби туманидаги Касби қишлоғида таваллуд топган. Комилон қишлоғидаги ўрта мактабда ўқиган. Сўнгра 1969-1974 йилларда Тошкент давлат университетининг (ҳозирги Ўзбекистон Миллий университетининг) журналистика факультетида таҳсил олган. 1975 йилдан буён “Шарқ юлдузи” журнали таҳририятида узлуксиз ишлаб келмоқда.\nИкром аканинг шарофати билан журнал таҳририятида катта адабий муҳит шаклланган. Ўтган 46 йил давомида у юзлаб ёш шоирларга устозлик қилган, уларнинг китоблари ва шеърий туркумларини чоп этиш учун шахсий ташаббус ва амалий ёрдам кўрсатган. Ҳозирги кунда Икром Отамуроднинг шогирдлари халқ шоирлари, машҳур ижодкорлар даражаларига эришган бўлиб, улар устознинг сўзга содиқлик сабоғига собитлик билан амал қилмоқдалар.\nШу маънода, Икром Отамуроднинг миллий адабиётимиз ривожи йўлидаги ижодий ва ижтимоий фаолияти давлатимиз томонидан муносиб тақдирланганини қайд этиш муҳим, деб ўйлаймиз. У 1999 йили “Дўстлик” ордени, 2019 йилда “Ўзбекистонда хизмат кўрсатган маданият ходими” фахрий унвони билан мукофотланган.\nЮртимизнинг чекка қишлоғида туғилиб-ўсган бир йигитнинг ўтган даврда шундай забардаст шоир бўлиб камол топгани бежиз эмас. Бу, бир томондан, Яратган Эгам бандасининг қалбига сўз ишқини жо этгани шарофати бўлса, иккинчи томондан, истеъдод соҳиби ўзига берилган ана шу маънавий неъматни неча ўн йиллар давомида ҳалоллик билан парваришлаб келаётгани самараси, учинчи томондан, шоирнинг киндик қони томган тупроқда хоки-поклари ётган азиз-авлиёлар руҳий мададкорлиги сабабли ҳамдир.\nФилология фанлари номзоди Узоқ Жўрақулов шоирнинг “Жадвал” достони ҳақида ёзган мақоласида Навоий ва Огаҳий шеъриятида учрайдиган “ҳузн” феномени ҳақида тўхталар экан, шу каби ҳолатларга эътибор қаратган. Бугунги кунда тилимизда ҳузн – қайғу, ғам, ҳасрат деган тор маънони англатади. Олис ўтмишда эса бу тушунча олам ва одам ҳақида универсал мушоҳада юритиш воситаси бўлиб хизмат қилган.\n“Икром Отамурод шеъриятига бу оҳанг қаёқдан келиб қолди?” деган саволни ўртага қўяди таниқли адабиётшунос олим. Сўнг ўзи жавоб қайтаради: “Фикри ожизимча, бунинг икки муҳим асоси бор: бири қон ёди, иккинчиси улуғ ёш фазилати. Қон ёди деганимнинг боиси шуки, Икром Отамуродни кўпдан таниганлар унинг қиёфаси, сўзлаш, шеър ўқиш мароми ва ҳатто, қадам олишида ҳам ҳузн хоссасини англайдилар. Демак, ҳузн Икром Отамурод учун ота-боболаридан келаётган, бироқ маълум муддат унутилган, устини гард босган бўлса-да, бугун қайта уйғонган мерос, табиий ўзгармас фазилатдир”.\nКасби тарихига бир назар\nИкром Отамуроднинг ижодида она қишлоғи Касбига аталган шеърлар кўп. Мана, бу ҳақдаги бир шеъридан парча:\nБораман Касби, бораман бир кун,\nБораман руҳимда барг ёзган тўкин\nгулларнинг тўкилган чоғири.\nКасби узоқ ўтмишда Насаф, яъни ҳозирги Қаршидан ҳам катта шаҳар саналган. Буюк ипак йўли айнан шу юртдан ўтган. Мазкур ҳудудда ўнлаб карвонсаройлар ва сардобалар бўлган. Шу сабабли бу ерда маънавият ва иқтисодиёт ўзаро уйғунликда юксала борган.\nЭнг муҳими, Касби азалдан йирик қасабалардан ҳисоблангани, шаҳристони, работи, куҳандизи – мустаҳкам қалъаси бўлгани, маҳаллалари муҳофаза этилгани, карвонсаройлари тожирларга хизмат қилгани, бозори, масжидлари ишлаб тургани ушбу ҳудуднинг ўша давр руҳи билан гавжум ва жўшқин ҳаёт кечиришига йўл очган.\nБу, ўз навбатида, Касбида диний ва дунёвий илм-фаннинг ривож топиши, мазкур заминда улуғ алломалар, азиз авлиёлар етишиб чиқиши мисолида яққол кўзга ташланади. Шундай улуғ авлиёлардан бири Султон Мирҳайдар ота бўлиб, асл исмлари Хожа Шамсиддин ибн Шайх Жамолиддиндир.\nБугунги кунда Касбининг қадимги шаҳристонида жойлашган Султон Мирҳайдар ота номи билан аталадиган зиёратгоҳ Қашқадарёдаги энг йирик қадамжолардан ҳисобланади. Аслини олганда, Ҳазрат Султон Мирҳайдар ота меъморий ёдгорлик мажмуаси — нафақат Ўзбекистонда, балки Марказий Осиёдаги машҳур зиёратгоҳлардан бири.\nШу ўринда қарийб ўттиз йилдан буён касбиликлар каминага ишонч билдириб, парламент сайловларида депутат этиб сайлаб келаётганларини ҳам фахр-ифтихор, ҳам масъулият ҳисси билан таъкидламоқчиман. Мен ҳар гал Касби туманига келганимда, албатта, Ҳазрат Султон Мирҳайдар ота қадамжосини зиёрат қиламан.\nМанбаларда Алишер Навоий ва Султон Мирҳайдар ота ҳамда Касби билан ўзаро боғлиқ маълумотлар ҳам учрайди. Жумладан, Навоий ҳазратларининг онаси Касбидан бўлгани ва у зот волидасини Мир Ҳайдар ота қабри ёнида дафн этгани ҳақида ўқигандим.\nЗамондош шоиримиз Икром Отамуроднинг аждодлари ҳам шу тупроқда ётибдилар. Шоир отасидан жуда эрта айрилган. Саломат ая ёлғиз ўғлини ёлғиз ўзи вояга етказган, пойтахтда ўқитган, уйли-жойли қилган, шу тариқа эл-юртга дилбар бир шоирни етказиб берган.\nЎғил ҳам доим онасининг хизматида турган, сўнгги дамларигача ёнида бўлган. Сўнг Тошкентдан Касбига олиб қайтган. Икром Отамурод ўз онаизорига бағишланган бир шеърида ўша ғамгин хотираларини шундай ифодалаган:\nКасбининг бежирим, қадим туфроғи\nҚон-қонига сингиб кетганди қат-қат.\nДерди: “Мен Касбининг битта урвоғи,\nКўз юмсам, Касбига қўясан фақат!”.\nСултон Мирҳайдар ота ким бўлган?\nИкром Отамуроднинг она қишлоғига бағишланган шеърларидан бирида шундай мисралар бор:\nКасбидан қайтиш… Дўнар машаққат –\nсукунат қаъридан тўкилар пайдар.\nҚатида қадим садолар қат-қат —\nИкром Отамуроднинг шеърларида мўътабар номлари кўп тилга олинадиган Султон Мирҳайдар ота (тўлиқ исмлари: Амир Шамсиддин Мир Ҳайдар Али Хожа Ҳайдар Хуросоний) – Яссавия мактабининг йирик вакилларидан бири, Ҳаким ота ва Занги отанинг машҳур шогирди бўлганлар. Ул зот 1275 йилда Хуросонда, Шўрдарё бўйидаги Қойим (Қайин) шаҳрида туғилган.\n“Маноқиби ал хос ал хожа Мир Ҳайдар Султон” китобидаги маълумотларга қараганда, Хожа Шамсиддин, яъни Султон Мирҳайдар отанинг дунёга келиши Ҳазрат Занги отанинг мўътабар устозларидан бири – Ҳаким ота (Сулаймон Боқирғоний) томонидан башорат қилинган. Ҳаким ота бу хушхабарни Султон Мирҳайдар ота туғилмасидан аввал ул зотнинг амакиси Ҳазрат Саййид Муҳаммад Абдуллоҳга айтган.\nОталари – Жамолиддин Шайх мадрасада дарс бериб, талабаларга илм ўргатган. У киши китоб дўконларига эга бўлган. Ўзлари ҳам китоблар битган, китобларга жилдлар тайёрлаш ва тушган варақларини ёзиб тиклаш билан шуғулланган. Барча илмдан воқиф ва ботиний илм соҳиби бўлган. Оналари – Моҳинурбиби чеварлик касби билан машғул бўлган, кийим-кечаклар тиккан.\nЖамолиддин Шайх ўғли Хожа Шамсиддиннинг тарбиясини, манбаларда қайд этилишича, чақалоққа ота-оналик қилишни укаси Саййид Муҳаммад Абдуллоҳ ва келини Сокинайинурга ишониб топширган. Саййид Муҳаммад Абдуллоҳнинг ўз фарзанди бўлмаган, Хожа Шамсиддинни тарбия қилгач, ўзлари ҳам фарзандли бўлган.\nКасбида, шунингдек, хом ғиштдан шаҳар девори ва саккизта мадраса барпо этилган. Бу мадрасаларда Хожа Шамсиддиннинг мингдан ортиқ шогирдлари тарбия топган. Одобда, суннатда, илмда мустақил шайхлар, илм аҳли камолга етган. Уларнинг барчаси жаҳрия ҳамда хуфия зикрда бўлган. Шу тариқа Хожа Шамсиддин Султон Мирҳайдар ота бу ерда ўз мактабини яратган.\nСултон Мирҳайдар ота 92 ёшида, яъни 1366 йилда вафот этган ва Касбида дафн этилган. Султон Мирҳайдар отага атаб тарихда учта қабртош қўйилгани ҳақида маълумотлар мавжуд бўлиб, биринчи қабртошни Амир Темур қўйган.\nҲазрат Султон Мирҳайдар ота ўз замонасининг амири сифатида тегишли муҳр ва мақомга эга бўлган. Бу зотнинг номи нафақат Марказий Осиёда, балки Помир ва Кавказ халқлари, Ироқ, Эрон, Туркия ҳамда араб мамлакатлари, хусусан, Маккаи мукаррама ва Мадинаи мунавварада, ҳатто Европада — французлар орасида ҳам машҳурдир.\nМанбаларга қараганда, Хожа Шамсиддин етук олим ва ҳалим инсон бўлган. Халқимиз тилида барҳаёт ривоятларга кўра, Султон Мирҳайдар ота дашту чўлларда пода боқиб, Занги отанинг таёғи хосиятидан макондан-маконга кўча олган соҳибкаромат инсон бўлган. Гоҳ ўтинчи, гоҳ чўпон, гоҳ деҳқон, гоҳ боғбон, гоҳ шайх, гоҳ мударрис, гоҳ имом бўлиб, барча диний ва дунёвий илмларни эгаллаган.\nЗанги ота, Чўпон ота, Исҳоқ ота, Мирҳайдар ота — бу зотларнинг ҳаммаси ҳам шу каби хислатга эга бўлганлар. Улар учун ер супрадек бўлган, уларнинг ботиний кўзлари очиқ бўлган.\nДемакки, Аҳмад Яссавий ҳикматларини ўқиган, Ҳаким ота ва Занги ота таълимотларидан хабардор бўлган ҳар қандай инсон Султон Мирҳайдар отанинг шахси ва фаолиятини англаб етади. Чўлу биёбонларни кезиб ошиқ бўлиш, нодонлардан йироқ юриш, Аллоҳнинг ҳол зикрини айтиб кеча-кундуз бедор бўлиш, сир оламидан сабоқ олиш, шариатдан маърифатга етиш, тариқатни эгаллаш – буларнинг барчаси Султон Мирҳайдар ота сулукида ўз аксини топган.\nБу ҳақда батафсилроқ тўхталганимизнинг боиси Икром Отамурод Аҳмад Яссавий ҳикматлари ҳамда Ҳаким ота, Занги ота ва Султон Мирҳайдар отанинг таълимотларидан яхши хабардор ижодкор эканига эътибор қаратишдир. Унинг шеър ва достонларидан ана шу улуғ зотларга хос илоҳий руҳ ва сўфиёна маърифат бўй кўрсатиб турганига ушбу мисралар ҳам яққол мисол бўла олади:\nСиз билан сен либосин фарқин англолмоғонлар,\nҲикмати маъноларин мағзин чақолмоғонлар,\nКўксига бино қурган нафсни йиқолмоғонлар,\nЯссавийга хеш эмас, ҳазратга элдош эмас.\nКангул жилвалари акс этган шеърлар\nИкром Отамурод ўз тенгдошлари орасида фалсафий мушоҳадаси кенглиги, минбар шоирларига хос нотиқлиги билан ажралиб туради. Шоир ижодига бағишланган адабий давралар ва илмий тадқиқотларда “Унинг ижодидан устоз Мақсуд Шайхзода нафаси уфуриб туради” деган фикрларга ҳам дуч келиш мумкин. Бу баҳони эътироф сифатида қайд этган ҳолда, Икром аканинг шеърияти бетакрор ва ўзига хос эканини алоҳида таъкидлаш лозим.\nТаниқли адабиётшунос олим Қозоқбой Йўлдошев таъбири билан айтганда, “Икром Отамурод нозик руҳий ҳолатлар, латиф ҳиссиётлар, инжа туйғуларни замзамали тасвир этишга моҳир, ҳаёт ҳодисаларини эмас, унинг кўнгилдаги жилваларини ифодалашга мойил шоир. У инсон кўнгли мавжларининг гулдан-да нозик, шудрингдан-да омонат, булутдан-да беқарорлигини билади ва ҳар шеърида руҳиятнинг ана шу бетакрор товланишларини муҳрлашга интилади”.\nАвваламбор, Икром ака шеърларида “кўнгил” сўзини “кангул” шаклида ёзиши ва нутқида ҳам худди шундай талаффуз этиши шеърият мухлисларига жуда таниш ҳолат эканини эслатиш жоиздир. Бунга биргина мисол:\nсўзингда кўриниб турмаса канглунг,\nёлғон дўнар бундайин сўзинг.\nИкром Отамурод кангул сўзини жону дилидан севади, мудом кангулга сайр этади ва кангулда яшайди. Ҳаёту ижодида кангулга садоқат кўрсатиб келаётгани учун у ҳатто “Канглум” деган самимий куня (лақаб) ҳам орттириб олган. Бу ҳам шоирнинг “канглу” дард неъматига бой, ўзи эса хокисор “аҳли дард”лардан бири эканининг ажиб бир тасдиғидир. Зеро, шоир ёзганидек:\nКанглум, мендан бўлак киминг бор сенинг,\nканглум, сендан бошқа менинг кимим бор!\nНе десанг дегувчи — ёлғизим менинг,\nне айтсам айтгувчи — ўзинг хокисор.\nИкром Отамуроднинг дастлабки шеърий тўплами — “Вақт ранглари” 1982 йилда нашрдан чиққан. Шундан кейин “Жануб қушлари” (1984), “Тўрғайли манзиллар” (1985), “Уфқлар орти бепоён” (1987), “Узоқлашаётган оғриқ” (1990) шеърий китобларини чоп эттирган.\nЎтган асрнинг 90-йилларидан бошлаб шоир шеъриятида лирик-фалсафий йўналиш устуворлик касб этганини кузатиш мумкин. Хусусан, “Сопол синиқлари” (1994), “Руҳимнинг қайғуси” (1996), “Ичкари ва ташқари” (1997), “Сен” (1999) каби шеърий тўпламлари ва достонлари қалбга янада яқинлиги, тоза ва самимий туйғуларга тўйинганлиги билан китобхонга манзур бўлган.\nАйни пайтда “Канглум ўзинг” (2002), “Тавр” (2005), “Тағаззул” (2008), “Харитага тушмаган жой” (2011), “Муқаддар” (2012), “Ёбондаги ёлғиз дарахт”, “Қуш” сингари шеърий китоблари ва достонларида инсоний ҳақиқатни ахтарган шоирнинг бетакрор бадиий усули ва ижодий маҳорати эътиборни тортади. Яқинда шоирнинг “Ҳувийят” шеърий тўплами китобхонга тақдим этилди.\nШаклан сиқиқ ва рамзларга бой достонлар\nМустақиллик йиллари поэманавислигида Икром Отамурод шеърий достонларининг сони ва маънавий салмоғи бўйича етакчи ўринларда туради. Янги давр достонлари ҳақида сўз борганда, бир қатор адабиётшунослар Икром аканинг достонларига хос сиқиқлик ва рамзларга бойлик фазилатларини алоҳида эътироф этганлари диққатни тортади.\nАввало, Икром аканинг фаластинлик шоир Муин Бсисуга бағишлаб 1986 йили битган “Ярадор умид отлари” достони 80-йиллар ўзбек шеъриятида сезиларли воқеа бўлгани бу фикримизни тасдиқлайди. Достонда хорижлик ижодкор образи орқали инсон қалбининг тўлқинлари, мустақиллик ҳақидаги орзулари, она юрт образи кучли ҳис-ҳаяжон билан ифодаланган.\nШундан сўнг шоир фалсафий мушоҳада билан йўғрилган услубига содиқ қолиб, 1990 йили “Узоқлашаётган оғриқ” достонини яратди. Бу асарда одамларни тобора тарк этиб бораётган эътиқод, бурч, инсонийлик тушунчалари қалб туғёни, виждон азоби, юрак қони билан бадиий тадқиқ этилган.\nСўнгра “Сопол синиқлари”, “Изтирор”, “Тағаззул”, “Ёбондаги ёлғиз дарахт”, “Ичкари… Ташқари”, “Истарим”, “Харитага тушмаган жой”, “Қуш” сингари шеърий достонлар дунё юзини кўрди.\nИкром Отамурод оммабоп шоир эмаслиги, унинг шеърларидан росмана завқланиш, айниқса, достонларидаги маърифат ёғдуларидан теран баҳра олиш учун мумтоз адабиётимиз ва тил бойлигимиздан озми-кўпми хабардорлик талаб этилишини ҳам очиқ айтиш керак. Биз Икром ака ижодида қўллайдиган “ажабтовур” сўзларни назарда тутаяпмиз.\nШоирнинг ўзи суҳбатларидан бирида бу ҳақда шундай деган: “Мен қўллаган барча сўзлар, жумладан, сиз нотаниш, ғалатироқ деяётганларингиз тилимизда, гаплашув йўсинимизда бор. Шеваларимиздаги ҳар бир сўз – халқимизнинг бойлиги. Уларни адабий тилимизга олиб киришимиз, ундан барчани баҳраманд этишимиз лозим”.\nИкром Отамурод таниқли таржимон ҳамдир. У жаҳон адабиётидан Уолт Уитмен, Пабло Неруда, Евгений Евтушенко, Ўлжас Сулаймон каби ўз руҳиятига яқин шоирларнинг шеър ва достонларини юксак бадиий маҳорат билан она тилимизга таржима қилган.\nШоирнинг асарлари турк, араб, булғор, рус, молдован, озарбайжон, қозоқ, қирғиз, тожик, грузин тилларига ўгирилган ва чоп этилган.\nАкадемик, Ўзбекистон Ёзувчилар\nNext Лайка ва унинг болалари


Судьянинг фаолиятига тўсқинлик қилгани учун жавобгарлик жорий этилади | NORMA.UZ\nПрезидент Шавкат Мирзиёев раислигида 30 июнь куни одил судловни таъминлаш ва коррупцияга қарши курашиш борасидаги вазифалар муҳокамасига бағишланган видеоселектор йиғилиши ўтказилди.\nЙиғилишда таъкидланганидек, ҳуқуқ соҳасини ислоҳ қилиш одамларимизда ҳақиқат ва адолатга бўлган ишончни мустаҳкамламоқда. Лекин халқ суд-ҳуқуқ тизимидан рози дейишга ҳали асос йўқ.\nПарламент гуруҳлари жойларда халқ билан очиқ мулоқот ўтказган пайтда жамоатчилик ушбу йўналишлардаги мавжуд адолатсизликларни очиқ-ойдин баён қилган. Шу муносабат билан Олий Мажлисдаги махсус қўмиталар ҳар бир ҳудуднинг одил судлов ва коррупция масалаларига оид рейтинги юритилишига бош-қош бўлиб, ҳар ярим йилда натижалари бўйича парламент эшитувлари ва текширувларини ўтказиб боради.\nМаълумки, судьялик лавозимини эгаллаш учун муайян иш стажига эга бўлиш, Судьялар олий мактабини ўқиб тугатиш каби талаблар қўйиш орқали танлов кучайтирилди. Йиғилишда энди терговчиликка номзодларга ҳам шунга ўхшаш талаблар қўйилиши кераклиги қайд этилди. Бир қатор мутасадди идораларга Тергов институтини ташкил этиш, терговчилик касбини эгаллашга мутлақо янги талабларни ишлаб чиқиш, соҳага илғор тажриба ва стандартларни жорий этиш вазифалари қўйилди.\nҚайд этилганидек, ҳуқуқ-тартибот идораларида ишларнинг терговга алоқадорлиги бузилиб кетган. Шундай жиноят турлари борки, уларни ҳар қандай тергов идораси тергов қилиши мумкин бўлса, айрим моддалар эса қайси тергов органига мансублиги қонунда кўрсатилмаган.\nНазорат тартибида ишларни кўриш суд амалиёти эскирди ва ундан тўлиқ воз кечилади.\nХусусий мулк қонун ва суднинг кафолатли ҳимоясида бўлиши зарур. Охирги бир ярим йил ичида судлар томонидан ҳокимларнинг ер ажратиш, бино-иншоотларни бузиш ва хусусийлаштиришга оид 1 730 та қарори бекор қилинган.\nХусусийлаштириш натижаларини қайта кўриб чиқишни бекор қилиш, умуман, давлат идораларининг бундай ташаббус билан чиқишига йўл қўймаслик ва бу қонунда мустаҳкамланиши кераклиги кўрсатиб ўтилди. Ерга бўлган ҳуқуқлар кафолати кучайтирилиб, мулкий ҳуқуқларни бекор қилиш фақат суд тартибида ҳал этилишини қатъий белгилаш зарур.\nМаълумки, одил судловнинг ажралмас қисми – адвокатура, ушбу институтнинг адолат қарор топишидаги ўрни беқиёс. Адвокатлик фаолиятини бошлаши учун ёш мутахассислардан 2 йил юридик стаж талаб этишни бекор қилиш, талабаликдан адвокат ёрдамчиси сифатида амалиёт ўташ тартибини жорий этиш кераклиги таъкидланди. Юридик олий ўқув юртларида “адвокатлик фаолияти” мутахассислиги бўйича магистрлар тайёрланадиган бўлди.\nТегишли вазирликларга давлат ҳисобидан юридик ёрдам кўрсатадиган адвокатларни электрон танлаш тизимини ишга тушириш топшириғи берилди. Бу дастлаб пойтахтимизда эксперимент тариқасида жорий этилади.\nЎта оғир жиноятда айбланаётган шахсларнинг иши бўйича, ундан ташқари, қамоққа олиш ёки уй қамоғи тарзидаги эҳтиёт чорасини қўллаш масаласи кўриб чиқилаётган ҳолатларда ҳам адвокат иштирокини мажбурий этиб белгилаб қўйиш лозимлиги кўрсатиб ўтилди.\nЖорий йил якунига қадар Олий судда ягона “Адолат” ахборот тизимлари комплексини ишга туширилади. Бу барча учун судларга электрон мурожаат қилиш, мурожаатлар ҳолатини онлайн тарзда кузатиш, тарафларга маълумотларни электрон шаклда юбориш имконияти яратади.


Япон шифокорлари 2017 йили донорлик кўз парда тўқимасини кўчириб ўтказади\n14:49 / 07.06.2016\nЯпониялик шифокорлар 2017 йилнинг биринчи ярмида кўз пардасининг оғир хасталиги -макулодистрофияни даволаш мақсадида донорлик илдиз ҳужайраларидан олинган кўз пардаси тўқималарини ўтказишни бошлайди, деб хабар қилмоқда кунчиқар юрт ОАВ.\nКўзи ожизликка олиб келиши мумкин бўлган хасталик, кўзнинг ёруғлик тушиш маркази томирларини зарарлайди.\nNHK телеканалининг хабар қилишича, RIKEN институти ва Кобэ шаҳри марказий шифохонаси, Киото ва Осаки университетлари тадқиқотчилари ҳукумат изнини олишгач, жарроҳлик амалиётини ўтказишлари мумкин бўлади.\nNHKга кўра, авваллари беморнинг ўз илдиз ҳужайраларидан ишлаб чиқилган кўз парда тўқимаси кўчириб ўтказилган эди. Бунинг учун, ярим йил ва бир неча юз минг доллар маблағ талаб этилар эди. Аввалдан ўстирилган ва тайёрлаб қўйилган донорлик тўқималари эса, япон шифокорларининг фикрича, вақт ва маблағни сезиларли тежаш имконини беради.\n"Никкэй" газетасининг ёзишича, Киото университети жарроҳлик амалиёти учун инсон иммунитети қаршилигига чидамли илдиз ҳужайраларни тақдим этади. RIKEN институти улардан кўз пардаси тўқимасини етиштиради. Осаки университети ва Кобэ марказий шифохонаси мутахассислари етиштирилган тўқималарни бемор кўзига жойлаш амалиётини бажаради.


Ўзбекистонлик бодибилдер аёл Эвелина Тошкентдаги ЖЧ ғолибаси бўлди - 06.10.2021, Sputnik Ўзбекистон\nЎзбекистонлик бодибилдер аёл Эвелина Юсупова жаҳон чемпионатида ғолибаси бўлди. 06.10.2021, Sputnik Ўзбекистон\nТОШКЕНТ, 6 окт — Sputnik. Тошкентда "Хумо Арена" спорт мажмуасида бодибилдинг бўйича XII жаҳон чемпионати бўлиб ўтди.Мусобақада 150 дан ортиқ делегация вакиллари иштирок этди, спортчиларнинг умумий сони 300дан зиёд.Ҳакамларнинг қарорига асосан ўзбекистонлик бодибилдер аёл Эвелина Юсупова “WOMEN'S JUNIOR MODEL PHYSIQUE 21 YRS & UNDER” тоифасида ғолибликни қўлга киритди.Sputnik Ўзбекистон мухбири спортчи билан суҳбатлашди.Унинг сўзларига кўра, у беш йилдан бери бидибилдинг билан шуғулланади.Сизда қачон бодибилдинг билан шуғулланиш истаги пайдо бўлди? Ҳаммаси нимадан бошланди?Эҳтимол, ўзим учун яхшироқ бўлиш, спорт фаолиятида маълум ютуқларга эришиш - менга мотивация бўлди.Бундай кўринишга эга бўлиш учун нимадан воз кечишга тўғри келди?Биринчи навбатда бу - вақт, кунига 4та машғулот, спорт залда 6 соат ўтказаман.Ҳаммасини ташлаб, одатдаги ҳаёт тарзига қайтишни хоҳлаган пайт бўлганми?Мен фақат 3,4 ўринни эгаллаган пайтлар бўлди, афсусланганман, лекин бу менга мотивация бўлиб, янада кўпроқ машқ қилишга ундади.Куч машқларини бажариш учун кунига қанча овқатланиш керак. Рацион нимадан иборат ва калория миқдори қанча?Мен кунига 1 килограмм қайнатилган товуқ кўкраги, 2та қайнатилган тухум, тахминан бир ҳовуч ёнғоқ ва 7та ош қошиқ гречка истеъмол қиламан, бу тахминан 1300 калория.Бодибилдинг бўйича XII жаҳон чемпионати ғолибаси бўлганингизда қандай ҳис-туйғуларни бошдан кечирдингиз? Сиз учун бу кутилган ҳолат бўлганми ёки сюрприз бўлдими?Ростини айтсам, мен ҳайратда қолдим, чунки бундан олдин мен фақат 2,3-ўринни эгаллаганман. Бугун эса иккинчи тоифадаги чемпион деб эълон қилишди, мен ҳайратда қолдим, тан оламан, мен учун бу жуда қувонарли бўлди.Сизнингча, Ўзбекистондаги аёллар бодибилдинг келажаги қандай?Албатта, агар давлатимиз бунга катта эътибор берса, у ривожланади ва бу соҳада рақобат кучаяди ва шунинг учун ривожланади, одамлар айнан шу спорт турига қизиқишни бошлайди.Бугун олдингизга қандай вазифалар қўйгансиз? Уларга қандай эришмоқчисиз?Мен бу спорт турида янада ривожланиб, шарафли ўринларни забт этишни хоҳлайман. Шунингдек, профессионаллар ўртасида жаҳон чемпионати ҳам бор, у ерда рақобат жуда катта, умид қиламанки, келажакда менга омад кўлиб боқади, совриндор бўламан.Келгусида эса мен ўз шогирдларимни тайёрламоқчиман, уларнинг ғалабаларидан хурсанд бўлишни истайман.\nўзбекистон, тошкент, спорт\n13:09 06.10.2021 (янгиланди: 13:38 06.10.2021)\nЎзбекистонлик бодибилдер аёл Эвелина Юсупова жаҳон чемпионатида ғолибаси бўлди.\nТОШКЕНТ, 6 окт — Sputnik. Тошкентда "Хумо Арена" спорт мажмуасида бодибилдинг бўйича XII жаҳон чемпионати бўлиб ўтди.\nМусобақада 150 дан ортиқ делегация вакиллари иштирок этди, спортчиларнинг умумий сони 300дан зиёд.\nҲакамларнинг қарорига асосан ўзбекистонлик бодибилдер аёл Эвелина Юсупова “WOMEN'S JUNIOR MODEL PHYSIQUE 21 YRS & UNDER” тоифасида ғолибликни қўлга киритди.\nSputnik Ўзбекистон мухбири спортчи билан суҳбатлашди.\nУнинг сўзларига кўра, у беш йилдан бери бидибилдинг билан шуғулланади.\nСизда қачон бодибилдинг билан шуғулланиш истаги пайдо бўлди? Ҳаммаси нимадан бошланди?\nЭҳтимол, ўзим учун яхшироқ бўлиш, спорт фаолиятида маълум ютуқларга эришиш - менга мотивация бўлди.\nБундай кўринишга эга бўлиш учун нимадан воз кечишга тўғри келди?\nБиринчи навбатда бу - вақт, кунига 4та машғулот, спорт залда 6 соат ўтказаман.\nҲаммасини ташлаб, одатдаги ҳаёт тарзига қайтишни хоҳлаган пайт бўлганми?\nМен фақат 3,4 ўринни эгаллаган пайтлар бўлди, афсусланганман, лекин бу менга мотивация бўлиб, янада кўпроқ машқ қилишга ундади.\n© Yuriy KORSUNTSEVXII чемпионат мира по бодибилдингу в Ташкенте\nXII чемпионат мира по бодибилдингу в Ташкенте\nКуч машқларини бажариш учун кунига қанча овқатланиш керак. Рацион нимадан иборат ва калория миқдори қанча?\nМен кунига 1 килограмм қайнатилган товуқ кўкраги, 2та қайнатилган тухум, тахминан бир ҳовуч ёнғоқ ва 7та ош қошиқ гречка истеъмол қиламан, бу тахминан 1300 калория.\nБодибилдинг бўйича XII жаҳон чемпионати ғолибаси бўлганингизда қандай ҳис-туйғуларни бошдан кечирдингиз? Сиз учун бу кутилган ҳолат бўлганми ёки сюрприз бўлдими?\nРостини айтсам, мен ҳайратда қолдим, чунки бундан олдин мен фақат 2,3-ўринни эгаллаганман. Бугун эса иккинчи тоифадаги чемпион деб эълон қилишди, мен ҳайратда қолдим, тан оламан, мен учун бу жуда қувонарли бўлди.\n© SputnikВ Ташкенте в Humo Arena проходит XII чемпионат мира по бодибилдингу\nВ Ташкенте в Humo Arena проходит XII чемпионат мира по бодибилдингу\nСизнингча, Ўзбекистондаги аёллар бодибилдинг келажаги қандай?\nАлбатта, агар давлатимиз бунга катта эътибор берса, у ривожланади ва бу соҳада рақобат кучаяди ва шунинг учун ривожланади, одамлар айнан шу спорт турига қизиқишни бошлайди.\nБугун олдингизга қандай вазифалар қўйгансиз? Уларга қандай эришмоқчисиз?\nМен бу спорт турида янада ривожланиб, шарафли ўринларни забт этишни хоҳлайман. Шунингдек, профессионаллар ўртасида жаҳон чемпионати ҳам бор, у ерда рақобат жуда катта, умид қиламанки, келажакда менга омад кўлиб боқади, совриндор бўламан.\nКелгусида эса мен ўз шогирдларимни тайёрламоқчиман, уларнинг ғалабаларидан хурсанд бўлишни истайман.


Биринчи чоракда Ўзбекистонга 1,2 млн сайёҳ келгани маълум қилинди — Sof.uz\nЖАҲОН 12,833,460 7,473,907 567,035\nЯнварь-март ойларида Ўзбекистонга туризм мақсадида ташриф буюрган хорижий фуқаролар сони 1,2 миллион кишини ташкил этди. 2019 йилнинг шу даврига нисбатан ушбу кўрсаткич 12 фоизга камайди, дея хабар берди Давлат статистика қўмитаси.\nШундан 87,9 фоизи Ўзбекистонга қариндошларини зиёрат қилиш, 9,3 фоизи — саёҳат, 1,2 фоизи — даволаниш учун, 0,7 фоизи — иш билан, 0,6 фоизи — хизмат сафари билан ва 0,3 фоизи — ўқиш бўйича келган.\nМДҲ мамлакатларидан келганлар сони 1,16 миллион кишини (95,6%), хорижий давлатлардан келганлар — 53,6 минг кишини (4,4%) ташкил этди.\nХорижий фуқароларнинг энг кўп оқими Қозоғистон (397,6 минг киши), Тожикистон (332,7 минг киши), Қирғизистон (298,1 минг киши), Россия (64,7 минг киши), Туркманистон (60,6 минг киши), Озарбайжон (2 минг) ва Беларусиядан (1,2 минг).\nУзоқ хориждан сезиларли оқим Туркиядан (13,5 минг киши), Жанубий Кореядан (5,2 минг), Хитойдан (3,7 минг), Ҳиндистондан (3,6 минг), Япония (1,3 минг киши) ва Франциядан (0,9 минг) кузатилди.\nХорижий фуқароларнинг асосий таркибий қисми 31−55 ёш — 53,1%, 19−30 ёш — 19,5%, 56 ва ундан катта — 19,4%, 0−18 ёш — 8%.\nЙилнинг биринчи чорагида мамлакатни туристик мақсадлар учун тарк этган Ўзбекистон фуқароларининг сони 1,4 миллион кишини ташкил этди. Ушбу кўрсаткич ўтган йилнинг шу даврига нисбатан 16,7 фоизга камайди.\nУлардан 1,33 млн киши (92,7%) МДҲ мамлакатларига, 104,3 минг киши (7,3%) эса бошқа мамлакатларга кетган.\n10.07 15:57 3547


“Сайқал” корхонасидаги БПТ раҳбари 80 та иш ўрни яратиб, қуйи бўғин аъзолар сонини оширмоқчи | O'zLiDeP\n“Сайқал” корхонасидаги БПТ раҳбари 80 та иш ўрни яратиб, қуйи бўғин аъзолар сонини оширмоқчи\nO‘zLiDeP Фарғона шаҳар Кенгаши таркибидаги “Сайқал” савдо ишлаб чиқариш корхонасидаги бошланғич партия ташкилотининг ҳисобот-сайлов йиғилиш бўлиб ўтди. Унда бошланғич партия ташкилотининг партия дастурий мақсадларини амалга ошириш йўлидаги фаолияти таҳлил этилиб, 2019 йилдаги устувор вазифалар белгилаб олинди.\n- “Дастлаб аъзоларимиз сони 6 нафар эди. Ҳозирга кунга келиб уларнинг сони 38 нафарга етди. Жорий йилда ишчи-ходимларимиз сони ошаётгани ҳисобига қуйи бўғиндаги аъзоларимиз сафи ҳам кенгаймоқда. Чунки, Партия билан ҳамкорлигимиз жуда яхши йўлга қўйилган. Ишчиларнинг сиёсий билимларини ошириш мақсадида партия билан ҳамкорликда мунтазам равишда сиёсий ўқувлар, фаол ёшларнинг корхонамизга саёҳатлари ташкил этиляпти”, - дейди “Сайқал” ишлаб чиқариш корхонасидаги бошланғич партия ташкилоти раиси Ж.Ниёзов.\nМазкур корхона йилига 15 мингдан зиёд 7 хил турдаги ногиронлик аравачалари, 2 хил турдаги хадиноклар ҳамда 50 минг метр квадрат “Уз Бент”, “Инфекто акарацид Ф30” ўсимлик ва дарахтлардаги зараркунандаларга қарши препаратлар ишлаб чиқаради. Шунингдек, корхона таъсисчилигида 33 турдаги эшитиш мосламалари ишлаб чиқарадиган “УД Аудифон” Ўзбекистон ва Германия қўшма корхонаси, 20 хил эшитиш мосламалари ва эшитишни ўлчайдиган асбоб-ускуналар ишлаб чиқарадиган “Евро Хиаринг” Ўзбекистон-Дания қўшма корхонаси, бурғулаш реагентлари, ўт ўчириш учун мўлжалланган кукун ва суюқлик ишлаб чиқарадиган “Far drilling Chemicals” корхонаси ҳамда ҳар хил турдаги лобараторик асбоб-анжомлар ишлаб чиқарадиган “Far Pribor” корхоналари ташкил этилган бўлиб, бу корхоналар томонидан ишлаб чиқарилаётган маҳсулотлар ички ва ташқи бозозорда ўз харидорига эга.\nҲозирги кунда “Сайқал” савдо ишлаб чиқариш корхонаси Хитойлик ҳамкорлари билан тошдан қоғоз ишлаб чиқарадиган завод қурмоқда. Ушбу корхона фаолияти йўлга қўйилса, йилига 70 минг тонна қоғоз ва қоғоз маҳсулотлари ишлаб чиқарилади, 80 дан зиёд янги ишчи ўрни яратилади.\n- “Қуйи бўғиннинг ҳисобот-сайлов жараёнида баён қилинган мазкур маълумотлар, бажарилган ишлар ва галдаги вазифалар барчани шодлантирди. Сабаби ҳаракат бор жойда ривожланиш бўлади. Яхши бошқарувчи бор жамоада ўсиш бўлади. Йиғилиш якунида Ниязов Жахонгир Абдурахимовичнинг номзоди бир овоздан қўллаб-қувватланди ва жамоасининг катта ишончи билан БПТ раиси этиб сайланди”, – дейди O‘zLiDeP Фарғона шаҳар Кенгаши аппарат раҳбари С.Комилова.\nБарча туман ва шаҳар Кенгашлари таркибидаги бошланғич партия ташкилотларида хисобот-сайлов йиғилишлари давом этмоқда.\nМавжудахон Мамадалиева Андижон шаҳридаги “Наврўз” маҳалла фуқаролар йиғини Бобуршоҳ ...


"ЮКОС ишининг ибтидоси ғайриқонуний"\nРоссия Олий суди Платон Лебедевнинг 2003 йилда ҳибсга олинишини “ноқонуний” деб топиш ҳақидаги қарори, адвокат Липцер фикрича, ЮКОС ширкати собиқ ҳаммуассисининг умуман жиноий жавобгарликка тортилиши ғайриқонуний бўлгани тўғрисида шикоят қилишга янги имко\nРоссия Олий суди президиуми ЮКОС ширкатининг собиқ ҳаммуассиси Платон Лебедевнинг 2003 йилда ҳибсга олинишини “ноқонуний” деб топди. Бироқ бу "Лебедев озодликка чиқади" дегани эмас.\n2007 йилнинг октябр ойида Платон Лебедевнинг шикоят аризасини кўриб чиққан Европа инсон ҳуқуқлари суди айбланувчининг ҳақ-ҳуқуқлари бузилган, деб топган ҳамда Россиядан “МЕНАТЕП” банки собиқ раисига 10 минг евро товон пули тўлаш ва қайд этилган қонунбузарликни бартараф этишни талаб қилган.\nБироқ бу "Олий суд президиуми қарори туфайли Платон Лебедев озодликка чиқади" дегани эмас.\n- У, биринчидан, янги жиноят иши туфайли, иккинчидан, суд ҳукми билан жазо ўтаётган шахс сифатида ҳибсда қолаверади, деди Платон Лебедевнинг адвокати Елена Липцер.\nАдвокатнинг бу гапи журналистлар саволларига жавоб бўлиш ўрнига уларнинг саволларини янада кўпайтирди. Маълум бўлишича, Платонов иши билан боғлиқ саволлар унинг адвокатларида ҳам бисёр. Ҳар қалай, адвокат Владимир Красновнинг гапларидан ана шундай таассурот қолади.\nАдвокат Елена Липцернинг журналистларга айтишича, Олий суд президиуми қарорини мижози ғалаба сифатида қабул қилган. Мазкур қарор, адвокат фикрича, Платон Лебедевнинг умуман жиноий жавобгарликка тортилиши ғайриқонуний бўлгани тўғрисида шикоят қилишга янги имкониятлар очиб беради.\nРоссия Олий суди президиуми, шунингдек, кечаги қарори билан дастлабки инстанция судининг 2004 йилги қарорини ҳам бекор қилди. Ўша ҳужжатга биноан Ходорковский билан Лебедевнинг иши битта ишга бирлаштирилган эди.\nРоссия бош прокурори ўринбосари Виктор Гриннинг фикрича, Лебедев иши бўйича йўл қўйилган қонунбузарликлар процессуал характерга эгадир. Шунинг учун у прокуратура ходимлари ва судларни келгусида ана шундай қонунбузарликларнинг олдини олиш кераклигини уқтириб ўтди.\nЛебедевнинг ўзини Олий судга мажбуран олиб келишди. Мажлис арафасида у мажлисга тайёргарлик кўра олмагани учун унда қатнашмоқчи эмаслиги тўғрисида баёнот берган эди. Адвокатларининг айтишича, улар Лебедев иши Олий суд президиумида кўрилиши тўғрисида 18 декабрь куни билишган холос.\nШу кунда Платон Лебедев ва Михаил Ходорковский устидан очилган иккинчи жиноят ишини Москва шаҳар Хамовники суди кўриб чиқмоқда.\nЛебедев ва Ходорковскийга 350 миллион тонна нефтни ўзлаштирганлик ҳамда ғайриқонуний топилган пулларни лагаллаштириш ҳақида айблов эълон қилинган.


Фарғона ёшлари яратилган шароитдан мамнунми? - Халқ сўзи\nФарғона ёшлари яратилган шароитдан мамнунми?\n14:30 21 Май 2021 Жамият\nШу йилнинг 21 май куни Халқ депутатлари Фарғона вилоят, шаҳар-туман Кенгашларининг қўшма сессияси ўтказилди.\nСессия ишида Олий Мажлис Сенати аъзолари, халқ депутатлари маҳаллий кенгашлар депутатлари, вилоят секторлари раҳбарлари, шаҳар-туман ҳокимлари ҳамда кун тартибига киритилган масалага дахлдор давлат ва жамоат ташкилотлари раҳбарлари иштирок этдилар.\nВидеоконференция тарзида бўлиб ўтган сессияни вилоят ҳокими, халқ депутатлари вилоят Кенгаши раиси Хайрулло Бозоров олиб борди. Унда Ўзбекистон Республикаси Олий Мажлис Сенатининг Ёшлар, маданият ва спорт масалалари қўмитаси раиси Бахтиёр Сайфуллаев қатнашди.\nСессия кун тартибига кўра вилоятда ёшлар тадбиркорлигини қўллаб-қувватлаш, касб-ҳунарга ўқитиш орқали бандлигини таъминлаш, бўш вақтини мазмунли ташкил қилиш бўйича вилоят ҳокими ўринбосари Файзулло Қосимовнинг ахбороти эшитилди.\nТаъкидлаб ўтилганидек, айни пайтда вилоятда «Ёшлар дафтари»га киритилган, ишлаш истагида бўлган 81 минг нафардан зиёд ёшларнинг бандлигини таъминлаш устувор вазифа сифатида белгиланган. Йил бошидан буён 42 минг 588 нафар йигит-қизнинг бандлиги таъминланди. 3 минг 87 гектар ер майдонлари 20 сотихдан – 50 сотихгача бўлиб бериш орқали 23 минг 177 нафар ёшлар даромад манбаига эга бўлди. Вилоятда 152 та «Ёшлар кооперациялари» ташкил этилди.\nВилоятнинг чегараолди ҳудудлари ҳамда 123 та ижтимоий вазият бўйича муаммолар юзага келган маҳаллалардаги ёшлар бандлигини таъминлаш ва уларни бўш вақтини мазмунли ташкил этиш мақсадида тизимли ишлар олиб борилмоқда. Таълим ва спорт муассасаларига 33 минг 795 та жиҳозлар олиб берилиб, 9 минг 616 та тўгаракларга 288 минг 244 нафар ёшлар жалб этилди.\nСенат Ишчи гуруҳи томонидан жорий йилнинг 17-21 май кунлари ёшлар бандлигини таъминлаш ва бўш вақтини мазмунли ташкил этиш бўйича белгиланган вазифаларнинг Фарғона вилояти чегара олди туманларида амалга оширилиши ҳолати бўйича ўрганишлар олиб борилди. Ўзбекистон Республикаси Олий Мажлиси Сенатининг Ёшлар, маданият ва спорт масалалари қўмитаси раиси Б.Сайфуллаев ўрганиш натижалари ҳақида сўз юритиб, шаҳар ва туманларда бу борада йўл қўйилган камчиликлар айтиб ўтилди. Кутубхоналар, маданият муассасалари фаолиятини ривожлантириш масаласи муҳокама қилинди.\nШунингдек, шаҳар ва туманларда ёшларни тадбиркорликка ўқитиш, кредит олиш, бандлигини таъминлаш, бўш вақтларини мазмунли ташкил этиш борасида масъуллар зиммасига аниқ вазифалар юкланди.


Спецслужбы Кыргызстана начали проверку видео с "угрозами ИГИЛ" взорвать столицу\nҚирғизистон миллий хавфсизлик Давлат қўмитаси пойтахтдаги бинони портлатишлари борасида экстремистларнинг пўписаси акс этган видеони ўрганишни давом этирмоқда. Куни кеча "Бишек расмийларига ультиматум" деб номланган ролик ижтимоий тармоқларда пайдо бўлди.\n"Айни дамда роликни тайёрлаган ва тарқатганликда гумон қилинганларнинг шахси ўрганилмоқда. Шуни таъкидлаш керакки, фуқаро Мукаррам Токтогулова ҳуқуқ тартибот идораларининг, жумладан ҚР миллий хавфсизлик Давлат қўмитаси назарига тушмаган. Бу масала қўйилмаган. Айни дамда фуқаро Токтогулова хориж сафарида бўлиб турибди, шу сабабли номаълум шахслар томонидан Токтагулованинг Бишкекдан олиб чиқилиши борасидаги талабларини мақсадга мувоффиқ эмас деб биламиз", –дея баёнот берди МҲДҚ расмий вакили Рахат Сулайманов.\nМукарам Токтогулова ишлайдиган олий таълим даргоҳи бирор бир расмий изоҳ беришдан ўзини олиб қочди, бироқ у хорижда хизмат сафарида эканлигини айтишди. Нуфузли олий ўқув даргоҳларидан бирининг доценти ўтган ойда назарга тушди. Ижтимоий тармоқларда фойдаланувчи Адилбек Жарқиндан хабар пайдо бўлди. Ёш йигит Токтогулованинг инглиз тили курсларига қатнашини ва дарслардан бирида ўқитувчи аёл яширин диний жамият ҳақида гапиргани ҳақида маълум қилди.\nЯширин-мистик "Ата жоли" ҳаракатини теолог олимлар секта деб аташди. Қозоғистон ва Россияда мазкур ташкилот фаолияти тақиқланган.


Сиз солиқ ҳақида нималарни биласиз? - Халқ сўзи\nСиз солиқ ҳақида нималарни биласиз?\n17:36 07 Август 2019 Жамият\nТошкент вилояти солиқ тизими ходимлари ташаббуси билан Бўстонлиқ туманидаги “Баркамол” оромгоҳида ҳордиқ чиқараётган ёшлар учун “Сиз солиқ ҳақида нималарни биласиз” номли викторина ўтказилди.\nМазкур тадбир ёшларнинг солиқлар хақидаги билимларини ошириш, ўқувчилар ўртасида солиқ маданиятини шакллантириш мақсадида ташкил этилди.\nТадбирни кўтаринки кайфиятда ўтказиш учун оромгоҳ биносида ушбу масканда фаолият юритган тўгараклар кўргазмаси, ўқувчиларни соғломлаштириш жараёнлари тасвирланган суратлар, жорий йилда қилинган ишларни акс эттирувчи стендлар жойлаштирилди, дейилади Тошкент вилояти давлат солиқ бошқармаси Жамоатчилик билан алоқалар ва ҳуқуқий ахборот шўъбаси хабарида.\nУчта номинация бўйича ўтказилган танловда 100 нафардан ортиқ ўқувчи-ёшлар иштирок этдилар. Якунда турли шартлар бўйича Шахзода Ҳакимова, Лазиза Маматханова, Фарзона Сайфуллаева, Нодира Абдурашидова, Ойбек Исроилжонов, Лазизбек Холбаев, Ҳикоятхон Ҳасанова, Диёр Пармонов, Достонбек Ортиқбоев ва Мўътабар Исроилова ғолибликка эришди. Барча ғолиб ва совриндорлар фахрий ёрлиқлар ва эсдалик совғалари билан тақдирланди.


Мухлис: Сардор Мамадалиев концерт вақтида мухлисасини ҳақорат қилди / Ўзбекистон янгиликлари, энг сўнгги хабарлар\nМАДАНИЯТ 1 Шархлар 7480 кўрилди\nМухлис: Сардор Мамадалиев концерт вақтида мухлисасини ҳақорат қилди\nУшбу концертга келган мухлислардан бирининг "Сардор Мамадалиев мухлисини нега ҳақорат қилди? "Ўзидан кетган" санъаткорнинг концертидан репортаж" сарлавҳали мақоласи “Бекажон” газетасида чоп этилди. Мухлис севимли хонандасининг концертига катта қизиқиш билан борганини, афсуски, ўзи кутганидек маза қилиб дам олиш ҳиссини туймаганини айтиб, бунинг сабабларини келтириб ўтган.\nМақола муаллифи аввалига саҳнадаги мониторлар, созандаларнинг саф туришидан жонли ижро бўлади, деб ўйлаганини, лекин адашганини айтиб, концертнинг фонограммада ўтганлигига ишора қилади.\nМуаллифнинг ёзишича, Сардор Мамадалиев ҳар икки гапининг бирида томошабинлардан олқиш сўрайверган. “Қўшиқларингни шундай айтгинки, чапак чалмаган ҳам чалворсин-ей, азамат! Сўраб олганинг қарздек гап!”, дегим келди-ю, айтолмадим, - дейди у.\nДастур ўрталарида хонандага мухлислар гул берган. Бироқ хонандани ҳар томондан қўриқчилар саф тортиб қўриқлаган. “Жаҳон юлдузларининг айримларинигина шунақа қўриқлашганини телевизорда кўргандим”, - деб киноя қилади муаллиф. - Узоқ-яқиндан келган мухлислар расмга тушолмай армонда қолишди. Мен сизларни севаман! Умрим охиригача таъзимдаман”, деб турган хонанда нима учун мухлислари “селфи” қилишига йўл қўймади?!\nМаълум бўлишича, маросим тугагач, қизиққон мухлислардан бири хонанда ижросидаги севиб тинглайдиган қўшиқлардан бирини айтиб беришини илтимос қилган. Севимли санъаткоримиз эса шунча одамнинг кўз олдида мухлисасига: “Сабр! Сабр! Бунча шошасиз! Агар қиз бола бўлганингизда ҳали-вери эрга теголмасдингиз!”, деган. Мақола муаллифи буни ҳазил деб қабул қила олмаганини, бу ҳақорат эканини айтади.\n“Концерт дастурида ўзига хос блоклар, қўшиқларнинг жойлашув ўрни бўларди. Назаримда, Сардор Мамадалиев тўй ташвишлари билан бўлиб концертига тайёргарлик кўрмаган”, - дейди мухлис.\nМуаллиф агар концертни Зокир Очилдиев олиб бормаганида нима бўларди, билмадим, дея хулоса қилади ва санъаткорларга қарата пастроқ тушишни, чунки уларни баландга, саҳнага кўтарган мухлислар бўлишини айтиб ижобий бўлмаган таассуротларини якунлайди.\n07 декабр 2015, 08:41


Анжир – минг дардга даво | АгроОлам.Uz\n«AGRO ILM» 2020 йил 5-ИЛОВА (68)\n«O’zbekiston qishloq va suv xo’jaligi» журнали 6 сони 2020 йил\n«O’zbekiston Qishloq va Suv xo’jaligi» журнали 3 сони 2020 йил\n«O’zbekiston Qishloq va Suv xo’jaligi» журнали 2 сони 2020 йил\n«AGRO ILM» 2020 йил 1-ИЛОВА (64)\nМАШҲУР УФО УСУЛИДА ДАРАХТЛАРНИ КЕСИШ\nAgroturizm | Фарғона вилояти Учкўприк туманига хуш келибсиз! [25.10.2020]\nМАН СИЗЛАРГА ФEРМА АЛБАТА ТОМОША ҚИЛИНГ\nСабзи етиштириш сарф ҳаражати ҳақида тўлиқ маълумот, Гектаридан қанча даромад олса…\nАндижон вилояти Бўстон туманида чорвачилик комплекси фаолияти\nДомой Боғбончилик Анжир – минг дардга даво\nАнжир – минг дардга даво\n11 сентября, 2018\nАнжир тутдошлар оиласига мансуб субтропик мева бўлиб, унинг таркибида 20-24 фоиз қанд, 0,5-4,2 фоиз пектин моддалари, 3-7,4 фоиз клетчатка, 0,1фоизгача органик кислоталар, каротин, кальций, темир, фосфор каби микро ва макроэлементлар ва бошқа моддалар мавжуд.\nТаркибидаги калий, натрий ва оқсил бўйича у ёнғоқ ва ўрик билан рақобатлаша олади. Тўйинтириш даражаси эса гўштникидан асло кам эмас.\nМазкур мева дарахти 150-200 йилгача яшайди. Унинг бир тупидан 50кг гача ҳосил олиш мумкин. Анжир баргидан узум ва меваларни қуритишда ишқор сифатида, “сути” эса тери касалликлари (сўгал, темиратки), чаён ва ари чаққанда даво мақсадида ишлатилади.\nҚадим-қадимдан анжир табобатда кенг қўлланилган. Унинг меваси қайноқ сув ёки сутда дамлаб истеъмол қилинса, йўтал, томоқ оғриғини даволашда яхши самара беради. Мағзи эса тана ҳароратини туширувчи ва терни ҳайдаш хусусиятига эга. Қора анжир бод касалида ёрдам беради. У эчки сути билан биргаликда қайнатиб истеъмол қилинса, организмни зарарли моддалардан тозалайди ҳамда иммун тизимини мустаҳкамлайди. Бу тансиқ мева ўпка сили, мушакларнинг ҳолсизланиши каби хасталикларда ҳам энг яхши даво ҳисобланади.\nУшбу мевада олмага нисбатан темир моддаси бисёр. Шу сабаб камқонлик билан оғриган беморларга анжир истеъмол қилиш тавсия этилади. Шунингдек, юракнинг тез уриши, бронхиал астма(зиққинафас), кўкрак оғриғи, ўпка пардаси яллиғланиши(плеврит)да ниҳоятда фойдали. Қуритилган анжир ич суриш хусусиятига эга. Унинг шарбати эса болалар учун қувват бағишловчи дармондори саналади. Мазкур шарбат иштаҳани очиб, овқат ҳазм қилишни яхшилайди. Бундан ташқари, ревматизм (бод), тери касалликлари, буйрак ва қовуқда тошлар пайдо бўлганида, жигар ҳажми катталашиб, оғриқ берганида анжир шарбатини ичиш яхши самара беради.\nАнжир моддасининг ферменти фицин фибринин (қон ивишида ҳосил бўладиган оқсил модда)ни эритиш хоссасига эга. Шу сабаб қон томирларда тромб ҳосил бўлишига мойил ҳамда тромфоблебит касаллиги билан оғриган беморларга доимий равишда истеъмол қилиш тавсия этилади. Анжир юрак касаллигига ҳам даво. Унда юрак фаолиятини яхшилайдиган калий тузи мавжуд.\nУнинг баргидан псоберан номли доривор восита тайёрланади. Бу малҳам теридаги оқ доғлар (витилиго) ҳамда бошқа тери касалликларини даволашда қўлланилади. Баргидан олинадиган фурален дори воситаси терининг замбуруғли хасталиклари, соч тўкилиши ва оқ доғларда фойда беради.\nАнжир ўзида бир қанча ижобий хусусиятларни жамлаган бўлса-да, мазкур мевани ҳаммага ҳам тавсия қилиб бўлмайди. Хусусан, семизликка мойил инсонлар, қандли диабет билан оғриган беморлар анжирни кўп истеъмол қилмаганлари маъқул. Чунки, унинг таркибида кўп миқдорда қанд моддаси мавжуд. Шунингдек, анжирда кўп миқдорда оксалат кислотаси борлиги сабаб подагра, буйрак-тош касалликларида ҳам мазкур мевани истеъмол қилиш тавсия этилмайди. Таркибида шовул кислотаси сабаб меъда-ичак хасталиклари билан оғриган беморлар ҳам бу мевани меъёрда тановул қилганлари маъқул.\nФазилат САЪДУЛЛАЕВА, 1-Республика тиббиёт коллежи катта ўқитувчиси\nДўстларингизга ҳам улашинг!\nЛимонни уй шароитида қишга сақлаш\nЛимон кесиш сирлари ва уни кайси ойда кесиш керак?\nСўнгги янгилик ва мақолалар\nАмерика чириш касаллигининг келиб чиқиши қандай?\nБУЗОҚЛАРНИ ТУҒИЛГАН КУНИДАН УЧ ОЙЛИК БЎЛГУНЧА ПАРВАРИШЛАШ\nСабзавот ва полиз экинларининг кўчатларини касалликлардан ҳимоя қилиш\nҒозларни кўпайтириш ва парваришлаш бўйича энг муҳим тавсиялар\nСабзи етиштириш сарф ҳаражати ҳақида тўлиқ маълумот, Гектаридан қанча даромад олса...\nЁнғоқ Ўрдак Ўрик Ўсимликларнинг касалликлари Агро янгиликлар Анжир Анор Арпа Асаларичилик Африка лаққаси Аччиқ қалампир Балиқчилик Бақлажон Беда Беданачилик Бедоначилик Беҳи Бизнес Биогаз Биогумус Бодринг Боғбончилик Бройлер жўжа Буғдой Гилос Гулчилик Деҳқончилик Доривор ўсимликлар Ерёнғоқ Жўжа Жўхори Зайтун Интенсив боғлар Ипак қурти Иссиқхона Каврак Каноп Картошка Киви Ковул Кунгабоқар Кунжут Куркачилик Кутубхона Лимон Ловия Лола Маккажўхори Маҳаллий ўғит Мош Нок Нўхат Олма Олхўри От Отқулоқ Павловния дарахти Парранда касалликлари Паррандачилик Пахта Пилла Пиллачилик Писта Пиёз Полиз экинлари Помидор Сабзавот Саримсоқ Сесарка Соя Тадбиркор Тарвуз Тариқ Товуқ Товуқчилик Токзор Томорқа Узум Фойдали Хандон писта Хурмо Чиннигул Чорвачилик Чорва ҳайвонларининг касалликлари Чўчқачилик Шафтоли Шоли Шолғом Эчкичилик ширин қалампир Ғоз Қалампир Қарорлар Қовун Қорамолчилик Қулупнай Қуёнчилик Қўзиқорин Қўйчилик қўй Ҳайвонларнинг касалликлари Ҳужжатлар\nТовуқ бизнес сирлари. Бройлер.\nАсаларичилик қаерда ривожланган?\nҚишлоқ хўжалиги вазирлиги ҳузурида ерлардан фойдаланишни назорат қилиш бўйича давлат инспекцияси...\nҚишлоқ хўжалигига оид барча маълумотлар шу ерда.\nСвяжитесь с нами: agro-olam@mail.ru\n© Agro-Olam.uz 2017-2020\nAgro-Olam.Uz Телеграм каналига қўшилиб соҳага оид янгилик,мақола ва видеолардан хабардор бўлинг! Аъзо бўлиш


Ҳуқуқ-тартибот идоралари тизимида кўп ислоҳотлар қилиняпти, қонунга риоя этилишини таъминлаш, куч ишлатиш, зўравонлик ҳолатларига чек қўйиш бўйича муҳим вазифалар белгиланган. Лекин, афсуски, хизмат вазифасининг мазмун-моҳиятини англаб етмаган ходимлар ҳали ҳамон йўқ эмас.\nМамлакатимизда очиқ ва ошкоралик тамойили ўрнатилгани сайин турли соҳалардаги қонунбузарликлар, фуқароларнинг ҳуқуқ ҳамда манфаатлари бузилишига бепарволик ҳолатларидан хабардор бўлмоқдамиз ва бу ҳақли равишда ғазабимизни қўзғамоқда.\nКечагина Андижон вилоятида рўй берган жиноят ички ишлар тизимида “қонунга сўзсиз итоат қилиш”, деган тушунча ишламаслигининг исботидир. Хўш, нима учун мамлакатимизнинг турли ҳудудларида бундай ҳолатлар юз бермоқда? Нега “қатъий чора кўрилди”, деб берилган ҳисоботлардан кейин яна фуқароларни қийноққа солиш, инсон ҳуқуқларини бемалол поймол қилиш кузатилмоқда? Бизнингча, бу кўрилаётган “чоралар” тор доирада қўлланиши, тизимга етарлича таъсир қилмаганининг оқибатидир.\nАндижон воқеасини олайлик. Бевосита фуқарони калтаклаган “муштумзўрлар”га жиноят иши очилди, икки нафар раҳбар ишдан четлатилди. Хўп, шу билан тизим яхшиланиб қоладими? Бир онанинг навқирон ўғлини бевақт ўлимига фақат улар айбдорми?\nГумонланувчи сифатида ўша йигитни уйидан зўрлик билан олиб чиқишда, уни идорага олиб келишда қатнашганлар бунинг ноқонуний эканлигини билмасмиди? Ички ишлар идорасига олиб кирилиб, ҳеч қандай қарор, ҳужжатсиз уни “тергов” қилиш ҳолатидан идорадаги бошқа ходимлар, раҳбарлар бехабармиди? Бу биринчи шундай ҳолатмикин?..\nДемократия асосида жамият барча аъзоларининг қонунга сўзсиз итоат қилиши туради, бунда, айниқса, кучишлатар тизим ходимлари ўрнак бўлишлари лозим.\nМудҳиш ҳолат буни яна бир бор кўрсатиб қўйди. Босим ўтказиш, жисмоний куч ишлатиш, қўрқувда ушлаб туриш каби ноқонуний усуллар натижа бермайди.Замон бутунлай ўзгарган, одамларнинг ғурури, қадр-қимматига тегиш яхшиликка олиб келмайди.\nАйбдорлар қатъий жазоланиши масаланинг биринчи томони. Бундан кейин нафақат ички ишлар, балки бошқа ҳуқуқ-тартибот идоралари тизимида шаффоф ва танқидий таҳлил ўтказилиши керак. Чунки бу воқеадан кейин бошқа ҳудудларда ҳам вазият шундайми, деган жамоатчилик саволига асосли, ишонарли жавоб берилиши зарур.\nВоқеа ҳақидаги хабарлар ОАВ ва ижтимоий тармоқлар орқали тарқалди, бу ҳолат инсон ҳуқуқларини таъминлаш бўйича кенг ислоҳотлар бошланган, эски хатолар тузатилаётган пайтда мамлакат обрўсига салбий таъсир етказиши мумкин. Бунинг олдини олиш учун масалага янада чуқурроқ ва кенгроқ қараш талаб этилади.\nТергов хоналарига ўрнатилган камералар очиқликни, қонун устуворлигини таъминлаб беролмаётган пайтда бу жуда муҳим. Камералар ўрнатилди, лекин “ўчириб-ёқиш” тугмалари кимларнинг қўлида қолди, деган масалани ҳам чуқур таҳлил этиш зарур. Тергов-суриштирув жараёнларида қонунийлик тўлиқ таъминланмасдан, бундай ҳолатлар бошқа такрорланмаслигига амин бўлиш мушкул.\nБизнингча, ҳуқуқ-тартибот идоралари ходимларининг ноқонуний хатти-ҳаракатлари, хусусан, уларнинг куч ишлатиши, босим ўтказиши ҳақидаги мурожаатларни фуқаролик жамияти институтлари иштирокида республика миқёсида чуқур ўрганиш ва таҳлил қилиш, натижалар бўйича жамоатчиликка тезкор ахборот етказишни йўлга қўйиш зарур.\nЎрганиш натижасида аниқланган ҳолатларга таяниб, қийноқларга йўл қолдирмаслик мақсадида тизимли таклифлар тайёрланиши мақсадга мувофиқ бўлади. Лозим бўлса, қонун ҳужжатларига шу масалада фуқароларнинг ҳимоясини кучайтиришга хизмат қилувчи ўзгартиш ва қўшимчалар киритиш жоиз.Халқ демократик партияси Ўзбекистонда қонун устуворлиги таъминланган давлат барпо қилиш, барча фуқароларнинг ҳақ-ҳуқуқлари қонун билан кафолатланиши учун албатта курашади.\nИнсон ҳаёти муқаддас, унга ҳуқуқ-тартибот ходимлари дахл қилиши жуда оғир ҳолат. Ҳар бир инсон қадр-қимматини жойига қўйиш, унинг устувор ҳуқуқ ва манфаатларини тўлиқ таъминлаш борасидаги ислоҳотлар ҳали изчил давом этиши зарур.